hotchpotch/miracl-hf-unified huggingface dataset:
บัณฑิตวิทยาลัย มหาวิทยาลัยราชภัฏอุดรธานี
บัณฑิตวิทยาลัย มหาวิทยาลัยราชภัฏอุดรธานี (อังกฤษ:The Faculty of Graduate Studies, Udon Thani Rajabhat University)  เป็นส่วนราชการไทยเทียบเท่าระดับคณะวิชา ในกำกับของมหาวิทยาลัยราชภัฏอุดรธานี กระทรวงศึกษาธิการ ปัจจุบันเปิดหลักสูตรในระดับที่สูงกว่าปริญญาตรี ปริญญาโท และปริญญาเอก
บัณฑิตวิทยาลัย มหาวิทยาลัยราชภัฏอุดรธานี แรกเริ่มก่อตั้งเมื่อปี พ.ศ. 2538 ตามพระราชบัญญัติสถาบันราชภัฏ พ.ศ. 2538 มาตรา 7 ที่กำหนดว่า "ให้สถาบันราชภัฏเป็นสถาบันอุดมศึกษาเพื่อการพัฒนาท้องถิ่นมีวัตถุประสงค์ให้การศึกษาวิชาการ และวิชาชีพระดับสูงทำการวิจัยให้บริการวิชาการแก่สังคม ปรับปรุง ถ่ายทอดและพัฒนาเทคโนโลยี ทำนุบำรุงศิลปวัฒนธรรม ผลิตครูและส่งเสริมฐานะครู" ใช้ชื่อว่า "โครงการบัณฑิตศึกษามหาวิทยาลัยราชภัฏอุดรธานี" และจากนั้นได้มีการเตรียมความพร้อมในการจัดการศึกษาระดับบัณฑิตศึกษา โดยได้ดำเนินการพัฒนาหลักสูตรระดับปริญญาโท
ต่อมามหาวิทยาลัยราชภัฏอุดรธานี ได้ดำเนินการพัฒนาหลักสูตรระดับบัณฑิตศึกษาให้สอดคล้องกับสภาพ ความต้องการ และการแก้ปัญหาของท้องถิ่นโดยเฉพาะอย่างยิ่งในองค์กรวิชาชีพครู และได้เตรียมความพร้อมด้านบุคลากร อาคารสถานที่ วัสดุอุปกรณ์ เอกสาร ตำรา และสิ่งอำนวยความสะดวกต่างๆ และได้นำเสนอหลักสูตรต่อคณะกรรมการสภาสถาบันราชภัฏ (ในขณะนั้น) และได้รับอนุมัติให้เปิดสอนหลักสูตรในระดับบัณฑิตศึกษาจำนวน 2 หลักสูตร 2 สาขาวิชา คือ หลักสูตรครุศาสตรมหาบัณฑิต สาขาวิชาการบริหารการศึกษาและสาขาวิชาหลักสูตรและการสอน ขึ้นเป็นครั้งแรกในปี 2542
และเมื่อวันที่ 16 พฤศจิกายน 2556 บัณฑิตวิทยาลัย มหาวิทยาลัยราชภัฏอุดรธานี ได้รับการจัดตั้งอย่างเป็นทางการโดยสภามหาวิทยาลัยราชภัฏอุดรธานี โดยเปลี่ยนจากชื่อเดิมคือ โครงการบัณฑิตศึกษา ซึ่งได้จัดตั้งในปี 2538 บัณฑิตวิทยาลัยภายใต้การนำของคณบดีคนแรกที่ได้รับการแต่งตั้งจากสภามหาวิทยาลัยเมื่อวันที่ 26 ตุลาคม 2557 คือ ผู้ช่วยศาสตราจารย์ ดร.รพีพร สร้อยน้ำ
ตาน-ดแว
ตาน-ดแว (, ; ชื่อเดิมในภาษาอังกฤษคือ ซันโดเวย์) เป็นเมืองท่าที่สำคัญในรัฐยะไข่ ประเทศพม่า เป็นเมืองโบราณและเคยเป็นเมืองศูนย์กลางของรัฐยะไข่หรืออาระกัน เมืองมีพื้นที่ประมาณ ล้อมรอบไปด้วยทิวเขายะไข่ซึ่งอยู่ติดกับชายฝั่งทะเล มีพื้นที่สูงถึง 4,000 ฟุต อุดมไปด้วยหินอัคนี ดินเหนียว หินชนวน หินเหล็กไฟ และหินทราย นอกจากนี้ยังค้นพบอัญมณี อาทิ หินสบู่ แร่ควอตซ์ขาว เคยมีบันทึกปริมาณน้ำฝนระหว่างปี ค.ศ. 1961–1990 มีมากถึง พืชเศรษฐกิจที่สำคัญคือข้าวและยาสูบ
มีภูมิอากาศแบบมรสุมเขตร้อน อากาศอบอุ่นถึงร้อนตลอดทั้งปี มี 2 ฤดู ได้แก่ ฤดูแล้งหรือฤดูหนาว (พฤศจิกายน–เมษายน) และฤดูฝนหรือฤดูร้อน (พฤษภาคม–ตุลาคม) ฝนจะตกมากในช่วงเดือนมิถุนายน–กันยายน มีปริมาณน้ำฝนสูงถึง ต่อเดือน
แฮโฮ่
แฮโฮ่ () เป็นเมืองเล็ก ๆ ในอำเภอกะลอ จังหวัดตองจี รัฐชาน ประเทศพม่า เป็นประตูสู่สถานที่ท่องเที่ยวอย่างทะเลสาบอี้นเล่ เมืองนี้เชื่อมต่อได้โดยทางหลวงหมายเลข 4 ไปยังซะกานจีและตองจีซึ่งเป็นเมืองศูนย์กลางของรัฐชาน นอกจากนี้ยังมีถนนไปยังเหมืองเงินเก่ามอโซน (บอไซง์)
จอห์น เคอร์ติน
จอห์น โจเซฟ แอมโบรส เคอร์ติน () เป็นนักการเมืองชาวออสเตรเลียจากพรรคแรงงาน และเป็นนายกรัฐมนตรีออสเตรเลียคนที่ 14 ระหว่างปี ค.ศ. 1935 ถึง 1945 เขาสามารถนำพาประเทศผ่านพ้นภัยคุกคามจากการรุกคืบของกองทัพจักรวรรดิญี่ปุ่นในช่วงสงครามโลกครั้งที่สอง และได้รับการยกย่องให้เป็นหนึ่งในผู้นำที่ยิ่งใหญ่ที่สุดของออสเตรเลีย เขาถึงแก่อสัญกรรมขณะอยู่ในแหน่งเมื่อวันที่ 5 กรกฎาคม ค.ศ. 1945 เพียงหนึ่งเดือนก่อนหน้าที่สงครามจะสิ้นสุดลง
รายนามอธิบดีกรมประมง
ด้านล่างนี้คือรายนามเจ้ากรมรักษาสัตว์น้ำ อธิบดีกรมการประมง และอธิบดีกรมประมง
รัฐมนตรีว่าการกระทรวงการคลัง (สหราชอาณาจักร)
สมุหพระคลังและธนารักษ์น้อยในสมเด็จฯ () หรือที่เรียกอีกชื่อหนึ่งคือ รัฐมนตรีว่าการกระทรวงการคลัง เป็นตำแหน่งหลักที่สำคัญในรัฐบาลสหราชอาณาจักร และเป็นหัวหน้าผู้บริหารระดับสูงของกระทรวงการคลังแห่งสหราชอาณาจักร
โดยที่ตำแหน่งนี้ เทียบได้กับตำแหน่ง รัฐมนตรีว่าการกระทรวงการคลังของแต่ละประเทศ และเป็น หนึ่งในสี่ตำแหน่งแห่ง อำมาตย์นายก และในบางเวลา ตำแหน่งนี้ยังเป็นตำแหน่งที่มีอำนาจรองจาก นายกรัฐมนตรี อีกด้วย
โดยผู้ที่ดำรงตำแหน่งสมุหพระคลังนั้น จะดำรงตำแหน่ง ขุนคลังโท ด้วยโดยในช่วงคริสต์ศตวรรษที่ 18 ถึง 19 นายกรัฐมนตรีจะดำรงตำแหน่งนี้ไปพร้อมกันด้วย โดยนายกรัฐมนตรีที่ดำรงตำแหน่งสมุหพระคลังด้วยพร้อมกันคือ สแตนลีย์ บอลดวิน ในปี ค.ศ. 1923
โดยตำแหน่งนี้มีความเก่าแก่เป็นอันดับที่สามใน อังกฤษ และ สหราชอาณาจักร โดยที่ตำแหน่งนี้จะมีหน้าที่หลักคือเป็นผู้ควบคุม นโยบายการเงิน และ นโยบายการคลัง ของชาติ จนกระทั่งปี ค.ศ. 1997 เมื่อ ธนาคารกลางแห่งประเทศอังกฤษ ได้รับอิสระในการควบคุม อัตราดอกเบี้ย ทำให้อำนาจหน้าที่ของสมุหพระคลังนั้น ได้เปลื่ยนแปลงโดยมีหน้าที่ควบคุมการใช้จ่ายของรัฐ มากขึ้น
โดยสมุหพระคลังคนปัจจุบันคือ ฟิลิป แฮมมอนด์ สมาชิก สภาสามัญชน เขต จาก พรรคอนุรักษนิยม
รัฐมนตรีว่าการกระทรวงการต่างประเทศและเครือจักรภพ
เสนาบดีใหญ่ในสมเด็จฯฝ่ายราชการต่างประเทศและเครือจักรภพ () หรืออีกชื่อหนึ่งที่รู้จักคือ รัฐมนตรีว่าการสำนักการต่างประเทศและเครือจักรภพ เป็นตำแหน่งหลักที่สำคัญในรัฐบาลสหราชอาณาจักร และเป็นหัวหน้าผู้บริหารระดับสูงของสำนักการต่างประเทศและเครือจักรภพ โดยที่ตำแหน่งนี้ เทียบได้กับตำแหน่งรัฐมนตรีว่าการกระทรวงการต่างประเทศของแต่ละประเทศ และเป็น หนึ่งในสี่ตำแหน่งอำมาตย์นายก
โดนรัฐมนตรีฯ มีหน้าที่ เกี่ยวกับความสัมพันธ์ระหว่างประเทศ รวมไปถึงกิจการที่เกี่ยวข้องกับ เครือจักรภพแห่งประชาชาติ และ ดินแดนโพ้นทะเลของบริเตน ที่มีผลกระทบเกี่ยวกับประเทศ และนอกเหนือจากนี้ยังบังคับบัญชาหน่วยงานอย่าง หน่วยราชการข่าวกรองลับ (MI6) และ สำนักงานสื่อสารของรัฐ (GCHQ)
ไลน์ทีวี
ไลน์ ทีวี () เป็นเว็บไซต์และแอปพลิเคชันที่ให้บริการวีดิทัศน์ตามคำขอโดยไม่เสียค่าสมัครสมาชิกรายเดือนหรือรายปี พัฒนาโดย ไลน์ คอร์ปอเรชั่น และเปิดให้บริการในประเทศไทยเป็นแห่งแรกในวันที่ 31 มีนาคม พ.ศ. 2558
เนื่องจากไลน์ทีวีไม่ได้ให้บริการในรูปแบบของวิดีโอแชร์ริ่ง จึงมีเฉพาะรายการและสถานีที่เป็นพันธมิตรทางธุรกิจกับไลน์ทีวีเท่านั้นปัจจุบันไลน์ทีวี มีเนื้อหา 6 หมวดหมู่ให้รับชม ดังนี้
สถานีที่เป็นพันธมิตรทางธุรกิจกับไลน์ทีวีในปัจจุบันมี 19 สถานี ดังนี้
สามารถเข้าใช้งานได้ฟรีผ่านเว็บไซต์ หรือแอปพลิเคชันบนสมาร์ตโฟนในระบบปฏิบัติการไอโอเอส และแอนดรอยด์ และเลือกรับชมวีดิโอที่ต้องการได้ทันที โดยอาจมีโฆษณาปรากฏก่อนเริ่มวิดีโอนั้น ๆ และมีการจำกัดพื้นที่ในการรับชมไว้ให้ใช้งานได้เฉพาะในประเทศที่มีไลน์ทีวีให้บริการเท่านั้น
หลุยส์ อ็องตวน เดอ แซ็ง-ฌุสต์
หลุยส์ อ็องตวน เดอ แซ็ง-ฌุสต์ () เป็นผู้นำทางการเมืองและการทหารในช่วงการปฏิวัติฝรั่งเศส เขาได้รับเลือกให้เข้าเป็นสมาชิกสภากงว็องซียงแห่งชาติในปี ค.ศ. 1792 และถือเป็นสมาชิกสภาที่มีอายุน้อยที่สุด แซ็ง-ฌุสต์มีความก้าวหน้าในตำแหน่งการงานอย่างรวดเร็วและกลายเป็นหนึ่งในผู้นำระดับสูงของของรัฐบาลสาธารณรัฐฝรั่งเศสที่ 1 เขาเป็นแกนนำการเรียกร้องให้ประหารชีวิตพระเจ้าหลุยส์ที่ 16 และเป็นหนึ่งในผู้ร่างรัฐธรรมนูญฝรั่งเศสฉบับสุดโต่ง ค.ศ. 1793
แซ็ง-ฌุสต์เป็นสหายคนสนิทของมักซีมีเลียง รอแบ็สปีแยร์ ซึ่งรอแบ็สปีแยร์ได้แต่งตั้งให้แซ็ง-ฌุสต์เป็นหนึ่งในกรรมาธิการความปลอดภัยส่วนรวม ซึ่งเป็นองค์กรทรงอำนาจในรัฐบาลฝรั่งเศส และยังแต่งตั้งให้แซ็ง-ฌุสต์เป็นผู้ตรวจการประจำกองทัพในระหว่างสงครามปฏิวัติฝรั่งเศส แซ็ง-ฌุสต์เป็นบุคคลสำคัญที่คอยค้ำจุนอำนาจทางการเมืองรอแบ็สปีแยร์ เขาใช้วิธีการข่มขู่ คุกคาม และกำจัดฝ่ายตรงข้ามอย่างไร้ความปรานีจนได้รับฉายาว่า "เทวทูตแห่งความตาย" ในสมัยแห่งความน่าสะพรึงกลัว
ในวันที่ 27 กรกฎาคม ค.ศ. 1794 สมาชิกสภากงว็องซียงซึ่งร่วมมือกับกองทัพ ได้ประกาศให้รอแบ็สปีแยร์นั้นเป็น "เผด็จการทรราชย์" ซึ่งทำให้รอแบ็สปีแยร์และพรรคพวกอีก 21 คนซึ่งรวมถึงแซ็ง-ฌุสต์ถูกจับกุมในคืนนั้น และถูกนำตัวไปประหารชีวิตด้วยกิโยตีนในวันรุ่งขึ้น ถือเป็นจุดสิ้นสุดสมัยแห่งความน่าสะพรึงกลัว
ซีอีวีวิมินส์แชมเปียนส์ลีก
ซีอีวีวิมินส์แชมเปียนส์ลีก (; ชื่อเดิม: ซีอีวียูโรเปียนแชมเปียนส์คัพ; CEV European Champions Cup ตั้งแต่ ค.ศ. 1960 ถึง ค.ศ. 2000) เป็นการแข่งขันวอลเลย์บอลหญิงระดับสโมสรของทวีปยุโรป และจัดขึ้นเป็นประจำทุกปี ซึ่งอยู่ภายใต้การกำกับของสมาพันธ์วอลเลย์บอลยุโรป (ซีอีวี) เริ่มการแข่งขันครั้งแรกในปี ค.ศ. 1960 ก่อนจะเปลี่ยนมาใช้ชื่อปัจจุบันเมื่อปี ค.ศ. 2000รูปแบบการแข่งขันในปัจจุบันจะมีทีมที่เข้าร่วมทั้งหมด 16 ทีม โดยจะถูกแบ่งกลุ่มออกเป็น 4 กลุ่ม หลังจากการแข่งขันแต่ละแมทช์เสร็จสิ้นแต่ละทีมจะได้รับคะแนนดังต่อไปนี้
เมื่อการแข่งขันในรอบแบ่งกลุ่มเสร็จสิ้นทีมอันดับที่ 1 ของแต่ละกลุ่ม และทีมอันดับที่ 2 ที่ดีที่สุด จะผ่านไปเล่นในรอบเพลย์ออฟ 6 ทีมสุดท้าย หลังจากนั้นจะมีผู้ชนะเพียง 3 ทีม ผ่านไปเล่นในรอบ 4 ทีมสุดท้าย โดยทีมในรอบ 4 ทีมสุดท้ายได้แก่ ผู้ชนะในรอบเพลย์ออฟ 6 ทีมสุดท้าย ทั้งหมด 3 ทีม และทีมเจ้าภาพ 1 ทีม ซึ่งในรอบสุดท้ายจะจัดขึ้นเดือนมีนาคมและเมษายน
จอยเดย์ ผจญไพร
จอยเดย์ ผจญไพร (ชื่อภาษาอังกฤษ : ) เป็นละครในชุด "Memory ความทรงจำที่ไม่อาจลืม" สร้างจากนิยายชื่อเดียวกัน เพื่อส่งเสริมการท่องเที่ยวในประเทศไทย
อาตาลันตาแบร์กามัสกากัลโช
อาตาลันตาแบร์กามัสกากัลโช () หรือรู้จักกันในชื่อ อาตาลันตา, อาตาลันตา แบร์กาโม หรือ อาตาลันตา บีซี เป็นสโมสรฟุตบอลในประเทศอิตาลี ตั้งอยู่ที่เมืองแบร์กาโม แคว้นลอมบาร์เดีย ปัจจุบันลงเล่นในเซเรียอา หลังจากที่เลื่อนชั้นมาจากเซเรียบี ในฤดูกาล 2010–11
สโมสรมีชื่อเรียกเล่น ๆ ว่า "แนราซซูร์รี" และ "ออโรบิซี" ชุดแข่งจะประกอบด้วย เสื้อลายทางสีน้ำเงินดำ กางเกงสีดำ และถุงเท้าสีดำ ปัจจุบันใช้สนามสตาดีโออัตเลตีอัซซูร์รีดีตาเลีย ความจุ 26,638 ที่ตั้ง
ในอิตาลี อาตาลันตา ถูกเรียกว่าเป็น "รีจีนา เดลเล โปรวินซาลี" (ราชินีแห่งสโมสรชนบท) เพราะเป็นหนึ่งในสโมสรเก่าแก่ที่มิได้ตั้งอยู่ในเมืองใหญ่ พวกเขาลงเล่นไป 53 ฤดูกาลในเซเรียอา, 28 ฤดูกาลในเซเรียบี และ 1 ฤดูกาลในเซเรียซี 1
สโมสรเคยชนะเลิศรางวัลโคปปาอิตาเลีย ใน ค.ศ. 1963 และเข้าแข่งขันยูฟ่าคัพวินเนอร์สคัพ ผ่านไปถึงรอบรองชนะเลิศ ใน ค.ศ. 1988 โดยในตอนนั้น สโมสรยังอยู่ในเซเรียบี นี่จึงเป็นผลงานที่ดีที่สุดของสโมสรที่ไม่ได้อยู่บนลีกสูงสุด ในการแข่งขันของยูฟ่า (ร่วมกับสโมสรฟุตบอลคาร์ดิฟฟ์ซิตี) นอกจากนี้ยังเคยแข่งขันยูฟ่าคัพ ฤดูกาล 1990–91 ผ่านถึงรอบก่อนรองชนะเลิศ
มหาวิทยาลัยมหามกุฏราชวิทยาลัย วิทยาเขตอีสาน
มหาวิทยาลัยมหามกุฏราชวิทยาลัย วิทยาเขตอีสาน () เป็นวิทยาเขตของมหาวิทยาลัยมหามกุฏราชวิทยาลัย ตั้งอยู่ที่ตำบลในเมือง อำเภอเมืองขอนแก่น ก่อตั้งขึ้นเมื่อปี พ.ศ. 2533
มหาวิทยาลัยมหามกุฏราชวิทยาลัย วิทยาเขตอีสาน แรกเริ่มก่อตั้งขึ้นเมื่อวันที่ 18 ธันวาคม พ.ศ. 2533 ตามมติของสภามหาวิทยาลัยมหามกุฏราชวิทยาลัย ได้อนุมัติให้สถาปนา "วิทยาเขตแห่งแรกในภาคตะวันออกเฉียงเหนือที่จังหวัดขอนแก่น" ให้ชื่อว่าสภาการศึกษามหามกุฏราชวิทยาลัย วิทยาเขตอีสาน  ณ  วัดศรีจันทร์(พระอารามหลวง) อำเภอเมือง  จังหวัดขอนแก่น
ต่อมาในปี พ.ศ. 2540 ภายหลัง มีพระบรมราชโองการโปรดเกล้าฯ จัดตั้งมหาวิทยาลัยมหามกุฏราชวิทยาลัย มีสถานะเป็นมหาวิทยาลัยของรัฐ ในกำกับของกระทรวงศึกษาธิการ โดยให้ชื่อใหม่ว่า มหาวิทยาลัยมหามกุฏราชวิทยาลัย วิทยาเขตอีสาน และได้ย้ายไปอยู่  ณ  บ้านโนนชัย  ถนนราษฎร์คนึง ตำบลในเมือง อำเภอเมือง จังหวัดขอนแก่น  เมื่อวันที่ 27 มิถุนายน พ.ศ. 2542 โดยมีวัตถุประสงค์ในการสถาปนา ดังนี้ คือ
มหาวิทยาลัยมหาจุฬาลงกรณราชวิทยาลัย วิทยาเขตขอนแก่น
มหาวิทยาลัยมหาจุฬาลงกรณราชวิทยาลัย วิทยาเขตขอนแก่น เป็นวิทยาเขตในสังกัดมหาวิทยาลัยมหาจุฬาลงกรณราชวิทยาลัย เริ่มเปิดทำการสอนเมื่อปี พ.ศ. 2528 ตั้งอยู่ที่ตำบลโคกสี อำเภอเมืองขอนแก่น จังหวัดขอนแก่น
เมื่อ ปี พ.ศ. 2528 พระราชสารเวที (เหล่ว สุมโน) (สมณศักดิ์สุดท้ายที่ พระธรรมวิสุทธาจารย์) เจ้าอาวาสวัดธาตุ (พระอารามหลวง) และรองเจ้าคณะภาค 9 ในสมัยนั้น มีความดำริให้จัดตั้งมหาจุฬาลงกรณราชวิทยาลัย ในพระบรมราชูปถัมภ์ วิทยาเขตขอนแก่น เพื่อเป็นสถานศึกษาในระดับอุดมศึกษาสำหรับพระภิกษุสามเณรในจังหวัดขอนแก่น ในเขตปกครองคณะสงฆ์ภาค 9 และในภาคตะวันออกเฉียงเหนือ โดยความสนับสนุนของเจ้าประคุณสมเด็จพระพุฒาจารย์ (อาจ อาสภมหาเถร) นายกสภา มหาจุฬาลงกรณราชวิทยาลัยและพระเถรานุเถระทุกระดับในเขตปกครองคณะสงฆ์จังหวัด ขอนแก่น เมื่อทุกอย่างมีความพร้อมจึงเสนอเรื่องขออนุมัติการจัดตั้งไปยังมหาจุฬาลงกร ณราชวิทยาลัย และ มหาวิทยาลัยมหาจุฬาลงกรณราชวิทยาลัย ได้อนุมัติให้จัดตั้งวิทยาเขตขอนแก่นเมื่อวันที่ 3 ตุลาคม 2528 ตามหนังสือที่ ๗๑๔/๒๕๒๘ ลงวันที่ 12 ธันวาคม 2528 ซึ่งลงนามโดย พระมหานคร เขมปาลี (สมณศักดิ์สุดท้ายที่ พระราชรัตนโมลี) เลขาธิการมหาจุฬาลงกรณราชวิทยาลัย (ตำแหน่งในขณะนั้น) โดยใช้ชื่อเป็นทางการว่า “มหาจุฬาลงกรณราชวิทยาลัย ในพระบรมราชูปถัมภ์ วิทยาเขตขอนแก่น”
มหาจุฬาลงกรณราชวิทยาลัยมีคำสั่งที่ 8 ลงวันที่ 27 มีนาคม 2529 แต่งตั้งให้พระราชสารเวที เป็นผู้รักษาการตำแหน่งรองอธิการบดี และแต่งตั้งให้ พระมหาโสวิทย์ โกวิโท เป็นผู้รักษาการตำแหน่งคณบดีคณะพุทธศาสตร์ และมหาจุฬาลงกรณราชวิทยาลัย วิทยาเขตขอนแก่น ได้เปิดภาคการศึกษาครั้งแรกวันที่ 16 พฤษภาคม พ.ศ. 2529 ในคณะพุทธศาสตร์ สาขาวิชาเอกศาสนา มีนิสิตจำนวน 21 รูป และได้กำหนดเปิดป้ายมหาจุฬาลงกรณราชวิทยาลัย วิทยาเขตขอนแก่น เมื่อวันที่ 25 มิถุนายน 2530 โดยมี สมเด็จพระพุฒาจารย์ (อาจ อาสภมหาเถร) เป็นประธาน
ต่อมาเนื่องจากมีพระภิกษุ สามเณร คฤหัสถ์ ในท้องถิ่นและประเทศใกล้เคียง สนใจสมัครเข้าศึกษาเป็นจำนวนมาก อาคารเรียนที่มีอยู่เดิมที่วัดธาตุฯ ไม่เพียงพอต่อการจัดการเรียนการสอน พระครูสิริสารธรรม เจ้าคณะตำบลโคกสี จึงให้ใช้ที่ดินโคกสร้างหล่ม วัดป่าศรีเจริญธรรม เป็นที่ตั้งวิทยาเขตแห่งใหม่ ประกอบด้วย อาคารเรียน อาคารหอสมุดสารสนเทศ อาคารสถานีวิทยุกระจายเสียง และอาคารหอประชุม และเมื่อวันที่ 17 ธันวาคม 2550 สมเด็จพระเทพรัตนราชสุดาฯ สยามบรมราชกุมารี ทรงเปิดป้ายมหาวิทยาลัยมหาจุฬาลงกรณราชวิทยาลัย วิทยาเขตขอนแก่น ตำบลโคกสี อำเภอเมืองขอนแก่น จังหวัดขอนแก่น และทรงเปิดป้ายอาคารหอสมุดสารสนเทศ สมเด็จพระพุฒาจารย์ (เกี่ยว อุปเสณมหาเถร)
เมื่อวันที่ 1 พฤษภาคม ปีพุทธศักราช 2550 วิทยาเขตขอนแก่นได้ขยายที่ทำการจาก วัดธาตุ ตำบลเมืองเก่า อำเภอเมืองขอนแก่น จังหวัดขอนแก่น มาตั้งอยู่ ณ เลขที่ 30 หมู่ที่ ๑ ถนนขอนแก่น-น้ำพอง ตำบลลโคกสี อำเภอเมืองขอนแก่น จังหวัดขอนแก่น
ณัฐชา เจกะ
ณัฐชา เจกะ (ชื่อเล่น:นนนี่) เป็นนักแสดงและนางแบบหญิงชาวไทย เกิดเมื่อวันที่ 12 ตุลาคม พ.ศ. 2542 จบการศึกษาจาก
กลุ่มอาการเรย์
กลุ่มอาการเรย์ () เป็นโรคสมองที่ดำเนินโรครวดเร็วโรคหนึ่ง ผู้ป่วยจะมีอาการอาเจียน บุคลิกเปลี่ยนแปลง สับสน ชัก หมดสติได้ มักพบกับภาวะเป็นพิษต่อตับแต่ไม่ค่อยพบภาวะดีซ่าน อัตราการเสียชีวิตอยู่ที่ 20-40% และในกลุ่มที่ไม่เสียชีวิตนั้นหนึ่งในสามจะมีภาวะสมองเสียหายรุนแรงได้
สาเหตุของภาวะนี้ยังไม่เป็นที่ทราบแน่ชัด ส่วนใหญ่พบว่าเกิดขึ้นไม่นานหลังผู้ป่วยหายจากการติดเชื้อไวรัส เช่น ไข้หวัดใหญ่ หรืออีสุกอีใส ผู้ป่วยโรคนี้ 90% พบว่ามีประวัติเป็นผู้ป่วยเด็กที่ใช้ยาแอสไพริน ปัจจัยเสี่ยงที่สำคัญอีกอย่างหนึ่งคือโรคในกลุ่มความผิดปกติแต่กำเนิดของกระบวนการสร้างและสลาย การตรวจเลือดอาจพบมีระดับแอมโมเนียในเลือดสูง น้ำตาลในเลือดต่ำ ผลตรวจระยะเวลาโปรทรอมบินนานกว่าปกติ และมักมีตับโตร่วมด้วย
การป้องกันทำได้โดยการงดใช้แอสไพรินในผู้ป่วยเด็ก หลังจากมีคำแนะนำให้งดใช้แอสไพรินในผู้ป่วยเด็กพบว่าจำนวนผู้ป่วยกลุ่มอาการเรย์ลดลงกว่า 90% การวินิจฉัยให้ได้ในระยะแรกเป็นอีกปัจจัยหนึ่งที่ช่วยให้ผู้ป่วยมีผลการรักษาดีขึ้น การรักษามุ่งเน้นไปที่การรักษาประคับประคอง (supportive treatment) กรณีที่ผู้ป่วยมีภาวะสมองบวมการให้แมนนิทอลอาจช่วยลดภาวะสมองบวมได้
ผู้ที่บรรยายภาวะนี้ไว้เป็นครั้งแรกคือดักลาส เรย์ โดยได้บรรยายภาวะนี้ไว้เมื่อ ค.ศ. 1963 ผู้ป่วยส่วนใหญ่เป็นผู้ป่วยเด็ก ปัจจุบันมีผู้ป่วยกลุ่มอาการเรย์ประมาณ 1 คนต่อเด็ก 1 ล้านคนต่อปี จากการค้นพบโรคนี้ทำให้คำแนะนำเดิมที่แนะนำให้ใช้แอสไพรินเป็นยาลดไข้ในเด็กถูกถอนออกไป คงเหลือที่ใช้แอสไพรินเฉพาะในโรคคาวาซากิเท่านั้น
ระยะเวลาโปรทรอมบิน
การตรวจระยะเวลาโปรทรอมบิน () และค่าวิเคราะห์ต่อยอดต่างๆ เช่น อัตราส่วนโปรทรอมบิน () และอัตราส่วนมาตรฐานกลางนานาชาติ () คือการตรวจการทำงานของ extrintic pathway ของการจับลิ่มของเลือด ใช้ตรวจดูว่าเลือดสามารถจับลิ่มได้ง่ายเพียงใด สามารถแปลผลไปถึงระดับยาวาร์ฟาริน (ยาต้านการจับลิ่มของเลือด) การทำงานองตับ ระดับวิตามินเค เป็นต้น
ค่าของระยะเวลาโปรทรอมบินในคนปกติจะแตกต่างกันไปขึ้นกับระบบที่ใช้ในการวัด จึงมีการนำอัตราส่วนมาตรฐานกลางนานาชาติ () หรือ INR มาใช้
โรคสมอง
โรคสมอง () หมายถึงกลุ่มของโรคต่างๆ ที่ทำให้เกิดการเสียการทำงานของสมอง ซึ่งมีสาเหตุแตกต่างกันไป อาจหมายถึงโรคหรืออาการก็ได้แล้วแต่บริบท
แบคทีเรียก่อโรค
แบคทีเรียก่อโรคหมายถึงกลุ่มหนึ่งของแบคทีเรียที่สามารถทำให้เกิดการติดเชื้อได้ (บทความนี้จะเน้นแบคทีเรียที่ก่อโรคในมนุษย์)
แบคทีเรียส่วนใหญ่ไม่ก่อให้เกิดอันตรายต่อมนุษย์ และบางชนิดยังเป็นประโยชน์ต่อมนุษย์ด้วย แต่แบคทีเรียบางชนิดก็ทำให้เกิดโรคได้
จุลชีพก่อโรค
เชื้อก่อโรค () โดยทั่วไปหมายถึงเชื้อที่ทำให้เกิดโรคติดเชื้อ เช่น ไวรัส แบคทีเรีย พรีออน เชื้อรา หรือจุลชีพอื่นๆ แต่เดิมคำว่า pathogen หมายถึงสิ่งที่ทำให้เกิดโรค อาจเป็นเชื้อหรือไม่ใช่เชื้อก็ได้ แต่ปัจจุบันนิยมใช้ในความหมายถึงเชื้อที่ทำให้เกิดโรคมากกว่า
กระทรวงการคลัง (สหราชอาณาจักร)
กรมธนารักษ์ในสมเด็จฯ ในบางครั้งอาจเรียกว่า กรมสมุหฯ หรือ กรมธนารักษ์ เป็นกระทรวงหนึ่งของรัฐบาลสหราชอาณาจักร โดยเทียบได้กับกระทรวงการคลังของประเทศอื่นๆ รับผิดชอบในด้านการบริหารและดำเนินการด้านการคลังของรัฐ และนโยบายทางเศรษฐกิจ ผู้บริหารสูงสุดของกระทรวงมีชื่อตำแหน่งอย่างเป็นทางการว่า "สมุหพระคลังและธนารักษ์ในสมเด็จฯ (สมุหพระคลัง)" ซึ่งถือเป็นหนึ่งใน สี่อำมาตย์นายก ของรัฐบาล
โดยชื่อเรียกของกระทรวงนั้นจะขึ้นอยู่กับเพศของ พระมหากษัตริย์ของอังกฤษ
รายนามอธิบดีกรมที่ดิน
ด้านล่างนี้คือรายนามเจ้ากรมทะเบียนที่ดิน อธิบดีกรมที่ดิน อธิบดีกรมที่ดินและโลหะกิจ และอธิบดีกรมที่ดิน
การเลือกตั้งประธานาธิบดีฝรั่งเศส ค.ศ. 2017
การเลือกตั้งประธานาธิบดีฝรั่งเศส ค.ศ. 2017 จัดขึ้นรอบแรกในอาทิตย์ที่ 23 เมษายน ค.ศ. 2017 และรอบที่สองในวันที่ 7 พฤษภาคม ค.ศ. 2017 หลังจากที่ประธานาธิบดีฟร็องซัว ออล็องด์ ประกาศไม่ลงสมัครรับเลือกตั้งเป็นสมัยที่สองเนื่องด้วยคะแนนนิยมที่ตกต่ำ มีผู้สมัครรับเลือกตั้งทั้งหมด 11 คน มีเพียง 4 คนที่เป็นตัวเต็ง ได้แก่ เบอนัว อามง ตัวแทนจากพรรคสังคมนิยม, ฟร็องซัว ฟียง จากพรรคริพับลิกัน, มารีน เลอ แปน จากพรรคแนวร่วมแห่งชาติ, ฌ็อง-ลุก เมล็องชง จากพรรคเลอฟร็อง และแอมานุแอล มาครง นักการเมืองอิสระ
จากผลการเลือกตั้งรอบแรกอย่างไม่เป็นทางการ พบว่า แอมานุแอล มาครง มีคะแนนเสียงมาเป็นอันดับหนึ่ง (ร้อยละ 23.86) และมารีน เลอ แปน มีคะแนนเสียงมาเป็นอันดับสอง (ร้อยละ 21.43) ทำให้ผลการเลือกตั้งเป็นที่คาดการณ์อย่างเป็นทางการ มาครงและเลอ แปน จะได้เป็นตัวแทนเข้าชิงชัยในการเลือกตั้งรอบที่สอง ในวันที่ 7 พฤษภาคม ค.ศ. 2017
โมกมัน
โมกมัน () เป็นพืชในวงศ์ตีนเป็ด (Apocynaceae) กระจายพันธุ์ในอินเดีย ตอนใต้ของจีน ไปจนถึงเอเชียตะวันออกเฉียงใต้ ลักษณะเป็นไม้ต้นผลัดใบ สูงได้ถึง 20 เมตร ใบรูปรียาว 3-18 เซนติเมตร ก้านใบยาว 2-7 มิลลิเมตร ช่อดอกยาว 2-7 เซนติเมตร ก้านดอกยาว 0.5-1 เซนติเมตร กลีบเลี้ยงรูปไข่ ยาว 1-3 มิลลิเมตร ดอกสีขาวอมเขียว เหลืองอ่อนหรือสีชมพู หลอดกลีบดอกยาว 3-7 มิลลิเมตร กลีบรูปขอบขนานยาว 0.8-1.5 เซนติเมตร โคนเรียว มีกะบัง 2 ชั้นแผ่กว้าง ด้านนอกมีขนกระจาย กะบังหน้ากลีบดอกแนบติดกลีบดอกประมาณกึ่งหนึ่ง จักเป็นคลื่น กะบังระหว่างกลีบดอกรูปตัววี สั้นกว่ากะบังหน้ากลีบดอกเล็กน้อย เกสรเพศผู้ติดบนคอหลอดกลีบดอก อับเรณูยาว 5-6 มิลลิเมตร รังไข่เกลี้ยง ก้านเกสรเพศเมียรวมยอดเกสรยาว 6-8 มิลลิเมตร ผลรูปกระสวยติดกัน แห้งแยกกัน ยาว 10-34 เซนติเมตร มีช่องอากาศ เมล็ดยาว 1.5-1.7 เซนติเมตร กระจุกขนยาว 5-6 เซนติเมตร โมกมันนิยมปลูกเป็นไม้ประดับ เปลือกต้นและรากใช้แก้พิษสัตว์กัดต่อยและโรคไต นอกจากนี้ยังใช้ย้อมสีได้ เนื้อไม้ใช้ทำของใช้
คูบันสกีเอคาซากี
คูบันสกีเอคาซากี () เป็นภาพยนตร์ฟิล์มสีแนวดนตรีของสหภาพโซเวียต ภาพยนตร์กำกับโดย Ivan Pyryev
ศูนย์การศึกษามหาวิทยาลัยราชภัฏเลย จังหวัดขอนแก่น
ศูนย์การศึกษามหาวิทยาลัยราชภัฏเลย จังหวัดขอนแก่น () มีสถานะเทียบเท่าคณะของมหาวิทยาลัยราชภัฏเลย เริ่มเปิดทำการสอนเมื่อปี พ.ศ. 2552 ตั้งอยู่ที่ตำบลเมืองเก่า อำเภอเมืองขอนแก่น จังหวัดขอนแก่น
วันที่ 5 มิถุนายน พ.ศ. 2538 นายทองมา แก้วคง อดีตผู้ใหญ่บ้านหมู่ที่ 7 ตำบลเมืองเก่า อำเภอเมืองขอนแก่น ได้เสนอให้มหาวิทยาลัยราชภัฏเลยใช้ที่ดินสาธารณประโยชน์ป่าช้าบ้านดอนบม ซึ่งตั้งอยู่ที่หมู่ที่ 7 ตำบลเมืองเก่า อำเภอเมืองขอนแก่น เนื้อที่ในขณะนั้นประมาณ 89 ไร่ 2 งาน 28 ตารางวา เพื่อประโยชน์ในการจัดการศึกษา ซึ่งเรื่องนี้อยู่ในสมัยของ ผศ.ประสงค์ สุรียธนาภาส ดำรงตำแหน่ง อธิการบดีมหาวิทยาลัยราชภัฏเลย ซึ่งอธิการบดีได้มีคำสั่งให้อาจารย์ประจวบ สุขสมบูรณ์ รองอธิการบดีฝ่ายวางแผน และอาจารย์พยุง สหะชาติ ทำการตรวจสอบและศึกษาสถานที่
ในการตรวจสอบและศึกษาสถานที่ครั้งนี้ มีจุดประสงค์เพื่อให้รู้แนวเขตและสภาพพื้นที่ โดยได้ดำเนินการเมื่อประมาณวันที่ 15 มิถุนายน พ.ศ. 2538 โดยได้รับความร่วมมือจากนายประยูร อุปฮาต ผู้ใหญ่บ้านหมู่ที่ 7 (ในสมัยนั้น) ร่วมด้วยนายทองมา แก้วคง, นายอิน แก้วดอนหัน และชาวบ้านประมาณ 10 คน ซึ่งสภาพพื้นที่ในขณะนั้นมีสภาพเป็นป่ารกทึบ และคณะผู้ศึกษาได้นำเสนอรายงานให้อธิการบดีรับทราบ เพื่อกำหนดเป็นนโยบายที่จะพัฒนาต่อไป
ประมาณวันที่ 22 มิถุนายน พ.ศ. 2538 อธิการบดีได้มีคำสั่งให้อาจารย์พยุง สหะชาติ จ้างเหมารถแทรกเตอร์เพื่อทำการปรับพื้นที่บริเวณนี้ โดยดำเนินการแล้วเสร็จในวันที่ 7 กรกฎาคม พ.ศ. 2538 ภายหลังจากนั้นอาจารย์สมภพ เพชรดีและอาจารย์พยุง สหะชาติ ได้ทำการสำรวจรังวัดเขียนแผนผังบริเวณแสดงค่าความสูง-ต่ำของพื้นที่เพื่อทำผังแม่บทและผังภูมิสถาปัตย์ สำหรับผังแม่บทได้รับความอนุเคราะห์จาก ดร.ณรงค์ เหลืองบุตรนาคและคณะฯ คณะวิศวกรรมศาสตร์ มหาวิทยาลัยขอนแก่น ในขณะเดียวกันทางสถาบันได้ดำเนินการขออนุญาตใช้พื้นที่จากกระทรวงมหาดไทย โดยได้รับการสนับสนุนจากผู้ว่าราชการจังหวัดขอนแก่น (ในสมัยนั้น) แต่ยังไม่ได้รับการอนุมัติในขณะนั้น
ในการขออนุญาตใช้ที่ดินสาธารณประโยชน์จากกระทรวงมหาดไทยและส่วนราชการที่เกี่ยวข้องสถาบัน โดยนายธนกร ศิลปะรายะ นายกองค์การนักศึกษา กศ.บป. ศูนย์ขอนแก่น และนายชูชัย อุดมพุทธชาด ได้ดำเนินการมาอย่างต่อเนื่อง จนได้รับการอนุมัติในสมัย ผศ.ดร.ประจวบ สุขสมบูรณ์ อธิการบดีมหาวิทยาลัยราชภัฏเลย (ยกฐานะเมื่อวันที่ 15 มิถุนายน พ.ศ. 2547) ซึ่งรัฐมนตรีว่าการกระทรวงมหาดไทย ได้ลงนามอนุมัติเมื่อวันที่ 23 สิงหาคม พ.ศ. 2547 และได้ประกาศในราชกิจจานุเบกษาต่อไป ในการขออนุญาตใช้พื้นที่ที่ดินผืนนี้รวมแล้วเป็นระยะเวลาเกือบ 9 ปีเต็ม ซึ่งทางมหาวิทยาลัยราชภัฏเลยจะได้ใช้พื้นที่ดินผืนนี้เพื่อประโยชน์ในการจัดการศึกษาต่อไป
ในวันที่ 17 มิถุนายน 2552 มหาวิทยาลัยราชภัฏเลย ได้จัดตั้ง ศูนย์การศึกษามหาวิทยาลัยราชภัฏเลย จังหวัดขอนแก่น เป็นส่วนงานภายในมหาวิทยาลัยราชภัฏเลยตามความเห็นชอบของสภามหาวิทยาลัย และเริ่มรับนักศึกษาภาคปกติ
เดอะวอยซ์ คิดส์ ไทยแลนด์ ซีซั่นที่ 5
เดอะวอยซ์ คิดส์ ไทยแลนด์ ซีซั่นที่ 5 () เป็นรายการประกวดร้องเพลงสำหรับเด็กอายุ 6–14 ปี ผลิตโดยทรู มิวสิก และโต๊ะกลมโทรทัศน์ ในเครือเวิร์คพอยท์ เอ็นเทอร์เทนเมนท์ โดยซื้อลิขสิทธิ์จากทัลปา มีเดีย กรุ๊ป ประเทศเนเธอร์แลนด์ เช่นเดียวกับเดอะวอยซ์ไทยแลนด์ด้วย
โค้ชในซีซั่นนี้ ได้แก่ รัดเกล้า อามระดิษ, ติ๊ก ชีโร่, ลุลา ซึ่งเป็นโค้ชชุดเดิมกับ เดอะวอยซ์ คิดส์ ไทยแลนด์ ซีซั่นที่ 4 ทั้งหมด
สัปดาห์ที่ 1 ออกอากาศเมื่อวันที่ 23 เมษายน พ.ศ. 2560
โชว์โค้ช - ไปด้วยกันนะ
สัปดาห์ที่ 2 ออกอากาศเมื่อวันที่ 30 เมษายน พ.ศ. 2560
สัปดาห์ที่ 3 ออกอากาศเมื่อวันที่ 7 พฤษภาคม พ.ศ. 2560
สัปดาห์ที่ 4 ออกอากาศเมื่อวันที่ 14 พฤษภาคม พ.ศ. 2560
สัปดาห์ที่ 5 ออกอากาศเมื่อวันที่ 21 พฤษภาคม พ.ศ. 2560
ในรอบนี้ ผู้เข้าแข่งขันจะถูกแบ่งออกเป็น 4 ทีม ๆ ละ 3 คน ทำการร้องเพลงเดียวกันบนเวทีและจะเข้ารอบ 1 คนโดยการเลือกของโค้ชและคัดออก 2 คน
ในรอบนี้โค้ชสามารถเลือกผู้ช่วยได้ และผู้ช่วยโค้ชจะได้ชมการ Battle ร่วมกับโค้ช โดยผู้ช่วยโค้ช มีดังนี้
ในรอบนี้ผู้เข้าแข่งขันที่ผ่านรอบ Battle Rounds มาทั้งหมดทีมละ 4 คนจะต้องร้องเพลงที่ผู้เข้าแข่งขันเลือกเอง ออกแบบการร้องเองทุกอย่าง โค้ชจะทำการชี้แนะให้เท่านั้น โดยจะถูกคัดออก 2 คนและเลือกเข้ารอบโดยโค้ช 2 คน
ออกอากาศวันที่ 18 มิถุนายน พ.ศ. 2560 ในรอบ Final สุดท้ายนี้จะใช้ผลโหวต 100% โดยมีข้อกำหนดว่า 1 หมายเลขได้ 1 โหวตและ 1 ผู้เข้าแข่งขันเท่านั้น
• เดอะวอยซ์ไทยแลนด์ ซีซั่นที่ 5
รายนามอธิบดีกรมธนารักษ์
ด้านล่างนี้คือรายนามอธิบดีกรมพระคลัง อธิบดีกรมคลัง และอธิบดีกรมธนารักษ์
อะกินะ นะกะโมริ
อะกินะ นะกะโมริ () เป็นนักร้องและนักแสดงชาวญี่ปุ่น เติบโตในโอตะ โตเกียว ต่อมาเธอได้ย้ายไปยังเมืองคิโยะเซะ อะกินะเริ่มเข้าสู่วงการบันเทิงตั้งแต่อายุ 16 ปี จากการประกวดร้องเพลงในรายการ "สตาร์ทันโจ!" (スター 誕生!) เธอได้เซ็นสัญญากับค่ายเพลงวอร์เนอร์มิวสิกเจแปน และออกซิงเกิลแรกในชื่อ "สโลโมชัน"
ตลอดอาชีพนักร้องของเธอ อะกินะเป็นหนึ่งในนักร้องที่มีชื่อเสียงมากที่สุดในญี่ปุ่น โดยเฉพาะในคริสต์ทศวรรษ 1980 อะกินะมีเพลงที่ขึ้นอันดับหนึ่งบนชาร์ตออริคอน 15 เพลงติดต่อกัน หลังจากออกซิงเกิล "สโลโมชัน " มีซิงเกิลออกตามมาอีกห้าซิงเกิลตลอดปี ค.ศ. 1982–1983 ได้แก่ "โชโจะเอ" "เซเคินด์เลิฟ" "1/2 โนะชินฮวา" "ทไวไลต์ (ยูงุเระดะโยริ)" และ "คินคุ" ทุกซิงเกิลประสบความสำเร็จและทำให้เธอมีชื่อเสียงอย่างมาก จนถูกเรียกว่าเป็น "โมโมเอะ ยะมะงุชิ 2" เธอยังได้รับรางวัลเจแปนเรเคิดอะวอดส์สองปีซ้อน และมีเพลงที่ขึ้นอันดับหนึ่งในรายการ "เดอะเบสเทน" มากถึง 69 สัปดาห์ อีกทั้งยังเป็นผู้นำแฟชั่นวัยรุ่นญี่ปุ่นในยุคนั้น
วิทยาลัยการสาธารณสุขสิรินธร จังหวัดขอนแก่น
วิทยาลัยการสาธารณสุขสิรินธร จังหวัดขอนแก่น () เป็นหน่วยงานหนึ่งที่สังกัดสถาบันพระบรมราชชนก สำนักงานปลัดกระทรวงสาธารณสุข และเป็นสถาบัณสมทบของมหาวิทยาลัยบูรพา เปิดทำการเรียนการสอนระดับปริญญาตรีในด้านสาธารณสุขศาสตร์ หลักสูตร 4 ปี ระดับประกาศนียบัตรวิชาชีพชั้นสูง หลักสูตร 3 ปี และระดับประกาศนียบัตรวิชาชีพชั้นสูงหลักสูตร 2 ปี โดยจัดการศึกษาตลอดหลักสูตรที่วิทยาลัย ได้พระราชทานนามเมื่อวันที่่ 7 มกราคม 2537
วิทยาลัยการสาธารณสุขสิรินธร จังหวัดขอนแก่น เริ่มเปิดดำเนินการตั้งแต่วันที่ 1 ตุลาคม พ.ศ. 2506 ในระยะเริ่มต้นได้ใช้สถานที่หน่วยควบคุมคุดทะราด จังหวัดราชบุรี เป็นการชั่วคราว ใช้ชื่อเมื่อแรกก่อตั้งเป็น “ศูนย์ฝึกและอบรมอนามัยภาคตะวันออกเฉียงเหนือ” สังกัดกองการศึกษาและฝึกอบรม กรมอนามัย กระทรวงสาธารณสุข และเมื่อการก่อสร้างอาคารสถานที่ ณ จังหวัดขอนแก่น แล้วเสร็จในปี พ.ศ. 2507 จึงได้ย้ายที่ทำการมายังสถานที่ในปัจจุบัน เลขที่ 90/1 ถนนอนามัย ตำบลในเมือง อำเภอเมืองขอนแก่น จังหวัดขอนแก่น
ในฐานะสถาบันการศึกษาด้านสาธารณสุข มีบทบาทหลักในการผลิตบุคลากรทางด้านสาธารณสุข ซึ่งนับเป็นงานสำคัญยิ่งในการพัฒนากำลังคนด้านสาธารณสุข ให้สอดคล้องกับการพัฒนาระบบบริการสาธารณสุขของประเทศ เป็นวิทยาลัยการสาธารณสุข 1 ใน 7 แห่งทั่วประเทศ วิทยาลัย ได้มีการปรับปรุงและพัฒนา ทั้งบริเวณอาคารสถานที่ ตลอดจนหลักสูตรการเรียนการสอน ให้เหมาะสมกับสถานการณ์ที่เปลี่ยนไป จากแรกเริ่มที่ทำหน้าที่ในด้านการฝึกอบรมและจัดการศึกษาในหลักสูตร “พนักงานอนามัย”
พาวเวอร์เรนเจอร์ส ฮีโร่ทีมมหากาฬ
พาวเวอร์เรนเจอร์ () เป็นภาพยนตร์แนวซุเปอร์ฮีโร่อเมริกันในปี ค.ศ. 2017 โดยสร้างมาจากชื่อเรื่องเดียวกัน กำกับโดย Dean Israelite และเขียนบทโดย John Gatins โดยเป็นภาพยนตร์เรื่องที่ 3 ของภาพยนตร์พาวเวอร์เรนเจอร์ ที่นำกลับมาทำใหม่โดยใช่ตัวละครหลักจากโทรทัศน์ซีรีส์ไมตี้ มอร์ฟฟิน พาวเวอร์เรนเจอร์ นำแสดงโดย Dacre Montgomery, Naomi Scott, RJ Cyler, Becky G, Ludi Lin, Bill Hader, Bryan Cranston และ Elizabeth Banks.
การเลือกตั้งประธานาธิบดีเกาหลีใต้ ค.ศ. 2017
การเลือกตั้งประธานาธิบดีเกาหลีใต้ ค.ศ. 2017 กำหนดจัดขึ้นในอังคารที่ 9 พฤษภาคม ค.ศ. 2017 หลังจากในวันที่ 10 มีนาคม ศาลรัฐธรรมนูญเกาหลีใต้มีคำพิพากษารับรองมติรัฐสภาเกาหลีใต้ให้ถอดถอน พัก กึน-ฮเย พ้นตำแหน่งประธานาธิบดี อย่างเป็นทางการ ทำให้ต้องจัดการเลือกตั้งภายใน 60 วัน นับตั้งแต่มีมติถอดถอนตามรัฐธรรมนูญเกาหลีใต้ คริสต์ศักราช 1987 มีผู้สมัครรับเลือกตั้งทั้งหมด 15 คน มีเพียง 7 คนที่เป็นตัวเต็ง แต่สำนักข่าวหลายแห่งและการหยั่งเสียงหลายแหล่งประเมินว่า มุน แจ-อิน อาจได้เป็นประธานาธิบดีในอนาคต
รัฐมนตรีว่าการกระทรวงมหาดไทย (สหราชอาณาจักร)
รัฐมนตรีว่าการกระทรวงมหาดไทย () โดยทั่วไปเรียกว่า รัฐมนตรีมหาดไทย เป็นตำแหน่งเทียบเท่ารัฐมนตรีมหาดไทยในประเทศอื่น ๆ ถือเป็นตำแหน่งหลักที่สำคัญในรัฐบาลสหราชอาณาจักร และเป็นหัวหน้าผู้บริหารระดับสูงของกระทรวงมหาดไทย โดยที่ตำแหน่งนี้ เทียบได้กับตำแหน่ง รัฐมนตรีว่าการกระทรวงปิตุภูมิ และ รัฐมนตรีว่าการกระทรวงยุติธรรม (ในบางหน้าที่) ของแต่ละประเทศ และเป็นหนึ่งในสี่อำมาตย์นายก
โดยตำแหน่งนี้มีอำนาจการบังคับใช้กฎหมายในอังกฤษและเวลส์ รวมไปถึงการตรวจคนเข้าเมืองและการยืนยันพลเมือง ของสหราชอาณาจักร โดยมีอำนาจบังคับบัญชาตำรวจในอังกฤษและ เวลส์ รวมไปถึงการป้องกันและรักษาความสงบในประเทศและบังคับบัญชาหน่วยงานอย่าง MI5 โดยก่อนหน้านี้รัฐมนตรีฯ ยังมีหน้าที่ในการราชทัณฑ์และคุมประพฤติ ต่อมาในปี 2005 ได้โอนย้ายหน้าที่เหล่านี้ไปยังกระทรวงยุติธรรม ภายใต้การดูแลของอธิบดีศาลสูงสุด
กระทรวงมหาดไทย (สหราชอาณาจักร)
กระทรวงมหาดไทย () เป็นกระทรวงหนึ่งของรัฐบาลสหราชอาณาจักร รับผิดชอบเกี่ยวกับการตรวจคนเข้าเมือง การรักษาความสงบเรียบร้อย และการบังคับใช้กฎหมายโดยผ่านทางตำรวจ หน่วยดับเพลิง สำนักลงตราและตรวจคนเข้าเมือง และหน่วยรักษาความปลอดภัย (MI5) รวมไปถึงการรับผิดชอบการกำหนดนโยบายของรัฐในการปราบปรามยาเสพติด การก่อการร้าย และบัตรประชาชน โดยก่อนหน้าปี 2005 กระทรวงมีหน้าที่ในการรับผิดชอบการราชทัณฑ์และคุมประพฤติผ่านทางหน่วยราชทัณฑ์ในสมเด็จฯ และหน่วยคุมประพฤติแห่งชาติ แต่ต่อมาไปสังกัดกระทรวงยุติธรรม โดยผู้บริหารสูงสุดของกระทรวงมีชื่อตำแหน่งอย่างเป็นทางการว่า "รัฐมนตรีใหญ่ว่าการกระทรวงมหาดไทยในสมเด็จฯ" ซึ่งถือเป็นหนึ่งในสี่อำมาตย์นายกของรัฐบาล
โดยชื่อกระทรวงในปกติจะเรียกว่า Home Office แบบปกติ แต่ในเอกสารของรัฐสภาอังกฤษจะเรียกว่า Home Department
สาขาวิชาวิศวกรรมศาสตร์ มหาวิทยาลัยราชภัฏอุดรธานี
สาขาวิชาวิศวกรรมศาสตร์ เป็นหนึ่งในสาขาวิชาในสังกัดคณะเทคโนโลยี มหาวิทยาลัยราชภัฏอุดรธานี โดยเปิดสอนในหลักสูตรวิศวกรรมศาสตรบัณฑิตและกลุ่มวิชาทางด้านวิศวกรรมศาสตร์ให้กับนักศึกษาในมหาวิทยาลัยราชภัฏอุดรธานี และยังเป็นโครงการจัดตั้งเป็น "คณะวิศวกรรมศาสตร์" ในอนาคต
มหาวิทยาลัยราชภัฏอุดรธานี แรกเริ่มก่อตั้งจากการเปิดสอนกลุ่มวิชาด้านวิศวกรรมศาสตร์มาตั้งแต่ปี พ.ศ. 2551 โดยมีหน่วยงานแรกคือ สาขาวิชาวิศวกรรมอิเล็กทรอนิกส์ สังกัดคณะเทคโนโลยี มหาวิทยาลัยราชภัฏอุดรธานี โดยมุ่งเน้นให้ผู้เรียนมีความเชี่ยวชาญเฉพาะด้านการประยุกต์ใช้องค์ความรู้ด้านอิเล็กทรอนิกส์  ไฟฟ้า คอมพิวเตอร์ และระบบสื่อสาร  เพื่อพัฒนาระบบอัตโนมัติที่มีความทันสมัยเพื่อรองรับอุตสาหกรรม 4.0 เป็นระบบอัตโนมัติที่สามารถทดแทนแรงงานมนุษย์ได้ มีความแม่นยำ ปลอดภัย ประหยัดพลังงาน และมีความยืดหยุ่นสำหรับการพัฒนาในอนาคต ตัวอย่างของระบบอัตโนมัติ เช่น รถไฟฟ้าความเร็วสูง โครงข่ายไฟฟ้าอัจฉริยะ หุ่นยนต์ ยานยนต์ไฟฟ้า เครื่องจักรกลอัตโนมัติ ร้านค้าอัตโนมัติ บ้านอัตโนมัติ ระบบจราจรอัตโนมัติ ระบบแสงสว่างอัตโนมัติ ฟาร์มอัจฉริยะ เป็นต้นและต่อมาได้ขยายสาขาวิชาด้านวิศวกรรมศาสตร์เพื่อเปิดสอนเพิ่มขึ้นเรื่อยตามความต้งการของท้องถิ่นและประเทศชาติ
ปัจจุบัน กลุ่มวิชาวิศวกรรมศาสตร์ กำลังได้รับโครงการจากสภามหาวิทยาลัยราชภัฏอุดรธานี ดังนี้"ผลิตบัณฑิตให้มีความรู้ในเชิงลึกและสามารถปฏิบัติงานได้จริงในสาขาวิศวกรรมอิเล็กทรอนิกส์และระบบอัตโนมัติ มีภาวะผู้นำ คุณธรรม จริยธรรม และจรรยาบรรณทางวิชาชีพ"
สีเลือดหมู
กลุ่มสาชาวิศวกรรมศาสตร์ มหาวิทยาลัยราชภัฏอุดรธานี ปัจจุบันเปิดสอนดังนี้
อ็องมาร์ช !
อ็องมาร์ช ! (, แปล: เดินหน้า) หรือในชื่อทางการว่า สมาคมเพื่อการฟื้นฟูชีวิตการเมือง () เป็นพรรคการเมืองในฝรั่งเศสฝ่ายเสรีนิยมเชิงสังคม ก่อตั้งเมื่อวันที่ 6 เมษายน พ.ศ. 2559 โดยแอมานุแอล มาครง ประธานาธิบดีฝรั่งเศส และอดีตรัฐมนตรีกระทรวงเศรษฐกิจและการคลัง
หลังจากนายมาครงได้เป็นว่าที่ประธานาธิบดีฝรั่งเศสแล้วเขาได้ตัดสินใจลาออกจากตำแหน่งประธานพรรคในการประชุมใหญ่ของพรรคพร้อมกับแต่งตั้งนางแคทเธอรีน บาร์บาโรซ์เป็นรักษาการประธานพรรคนอกจากนี้ยังได้ทำการเปลี่ยนชื่อพรรคเป็น "La Republique En Marche!"
เมียนมาเนชันแนลลีก
เมียนมาเนชันแนลลีก (; ตัวย่อ MNL) เป็นลีกฟุตบอลอาชีพระดับสูงสุดของประเทศพม่า ก่อตั้งในปี ค.ศ. 2009 แทนที่เมียนมาพรีเมียร์ลีก ซึ่งประกอบด้วย 14 สโมสรในย่างกุ้ง และ 8 สโมสรจากภูมิภาคอื่น ๆ วันที่ 16 พฤษภาคม ค.ศ. 2009 ลีกได้จัดทำการแข่งขัน เมียนมาเนชันแนลลีกคัพ ฤดูกาล 2009 เพื่อเตรียมความพร้อมก่อนการแข่งขันจริงใน ค.ศ. 2010 ซึ่งจะใช้เวลาแข่งขัน 2 เดือน โดยลีกคัพครั้งนี้ จัดแข่งขันที่สนามกีฬาในย่างกุ้ง 2 แห่ง วันที่ 5 กรกฎาคม ค.ศ. 2009 สโมสรฟุตบอลยาดานาร์บอน เอาชนะ สโมสรฟุตบอลย่างกุ้ง ยูไนเต็ด คว้าแชมป์สมัยแรกได้สำเร็จ
ลีกได้เพิ่มอีกสามสโมสรในฤดูกาล 2010 และอีกหนึ่งสโมสรในฤดูกาล 2011
และใน ค.ศ. 2012 ได้มีอีกสองสโมสรจากรัฐชินและรัฐชาน ส่งทีมลงแข่งขัน
ในปี ค.ศ. 2014 ได้มีการเพิ่มการเลื่อนชั้นและตกชั้น(*) - สนามไม่สามารถใช้งานได้ บางสโมสรที่ไม่มีสนามเหย้า จะใช้สนามกีฬานายพลออง ซาน และสนามกีฬาธูวันนา ในย่างกุ้ง
การเลือกตั้งทั่วไปในสหราชอาณาจักร พ.ศ. 2560
การเลือกตั้งทั่วไปในสหราชอาณาจักร พ.ศ. 2560 จัดขึ้นในวันที่ 8 มิถุนายน พ.ศ. 2560 เป็นการเลือกตั้งก่อนกำหนดสามปี หลังจากนายกรัฐมนตรีตัดสินใจที่จะยุบสภา เพื่อเลือกตั้งรัฐสภาสหราชอาณาจักรที่ 57 ในการเลือกตั้งทั่วไปในสหราชอาณาจักร มีการออกเสียงลงคะแนนใน 650 เขตเลือกตั้งของสหราชอาณาจักรเพื่อเลือกตั้งสมาชิกรัฐสภาเข้าไปนั่งในสภาสามัญชนซึ่งเป็นสภาล่างของรัฐสภา หัวหน้าพรรคการเมืองหรือแนวร่วมพรรคการเมืองใหญ่สุดในสภาสามัญชนจะได้เป็นนายกรัฐมนตรี
นางเทเรซา เมย์ นายกรัฐมนตรีและหัวหน้าพรรคอนุรักษนิยม ซึ่งดำรงตำแหน่งนี้หลังจากชนะการเลือกตั้งหัวหน้าพรรคในปี พ.ศ. 2559 ภายหลังจากนายกรัฐมนตรีเดวิด คาเมรอน ลาออกจากตำแหน่งนายกฯและหัวหน้าพรรคเนื่องจากผลการลงประชามติที่ให้สหราชอาณาจักรออกจากสหภาพยุโรป ซึ่งผลการเลือกตั้งทั่วไปเป็นชัยชนะของพรรคอนุรักษนิยมแต่จำนวนสมาชิกสภาของพรรคลดลงและทำให้เสียเสียงข้างมากในสภา จึงทำให้นางเมย์ต้องจัดรัฐบาลเสียงข้างน้อยโดยทำข้อตกลงกับพรรคสหภาพประชาธิปไตยในไอร์แลนด์เหนือเพื่ออาศัยเสียงสนับสนุนในการผ่านกฎหมายในสภา
สาโรช เขียวขจี
พลเอก สาโรช เขียวขจี ชื่อเล่น: ปุ้ม, เกิดเมื่อวันที่ 16 ตุลาคม พ.ศ. 2501 
ปัจจุบันดำรงตำแหน่ง ผู้ทรงคุณวุฒิพิเศษกองทัพบก อดีตเจ้ากรมแพทย์ทหารบก/ผู้บัญชาการโรงเรียนเสนารักษ์ กรมแพทย์ทหารบก ลำดับที่ 42 "(1 เม.ย.60)" 
,ผู้อำนวยการศูนย์อำนวยการแพทย์พระมงกุฎเกล้า "(1 ต.ค.59)"
,ผู้อำนวยการโรงพยาบาลพระมงกุฎเกล้า "(1 ต.ค.57 - 31 ก.ย.58)" 
,ผู้อำนวยการโรงพยาบาลอานันทมหิดล กรมแพทย์ทหารบก "(ต.ค.56)" 
,ผู้อำนวยการสถาบันพยาธิวิทยา ศูนย์อำนวยการแพทย์พระมงกุฎเกล้า " (ต.ค.2554) "
,ผู้อำนวยการ โรงพยาบาลค่ายจักรพงษ์
พลโท สาโรช เขียวขจี เกิดเมื่อวันที่ 16 ตุลาคม พ.ศ. 2501 เป็นบุตรปีย์ กับภาวนา เขียวขจี
ชีวิตครอบครัว สมรสกับ คุณฐานิตา เขียวขจี มีบุตร/ธิดา 2 คน คือ นายเวสารัช เขียวขจี และ แพทย์หญิง ภาวศุทธิ เขียวขจี
การศึกษา จบการศึกษาชั้นมัธยมศึกษาจากโรงเรียนเซนต์คาเบรียล, แพทย์ศาสตร์บัณฑิต วิทยาลัยแพทยศาสตร์พระมงกุฎเกล้า รุ่นที่ 2, วุฒิบัตร ศัลยศาสตร์แพทยสภา
การศึกษาเมื่อเข้ารับราชการ หลักสูตรชั้นนายพันเหล่าแพทย์ รุ่นที่ 29, วิทยาลัยการทัพบก สถาบันวิชาการทหารบกชั้นสูง ชุดที่ 47, วิทยาลัยป้องกันราชอาณาจักร ปรอ. รุ่นที่ 26, ประกาศนียบัตรธรรมาภิบาลทางการแพทย์สำหรับผู้บริหารระดับสูง รุ่นที่ 5
ตำแหน่งหรือราชการพิเศษ
กรมเอเชียใต้ ตะวันออกกลางและแอฟริกา
กรมเอเชียใต้ ตะวันออกกลางและแอฟริกา มีภารกิจเกี่ยวกับการเสนอแนะนโยบายและดำเนินความสัมพันธ์ทวิภาคีและพหุภาคี กับประเทศ กลุ่มประเทศขบวนการทางการเมืองในภูมิภาคเอเชียใต้ ตะวันออกกลางและแอฟริกา และองค์การระหว่างประเทศของภูมิภาคเอเชียใต้ ตะวันออกลางและแอฟริกา โดยการวิเคราะห์และประเมินสถานการณ์ทุกด้าน ในภูมิภาคเอเชียใต้ ตะวันออกกลางและแอฟริกา เพื่อเสริมสร้างความร่วมมือทวิภาคีและพหุภาคี และปกป้อง รักษาผลประโยชน์แห่งชาติ
ซิโม แฮวแฮ
ซิโม แฮวแฮ (; 17 ธันวาคม พ.ศ. 2448 – 1 เมษายน พ.ศ. 2545) เป็นพลซุ่มยิงชาวฟินแลนด์ เขาได้ถูกบันทึกว่าใช้ปืนไรเฟิล M28/30 (รูปแบบคล้าย ปืนเล็กยาวโมซิน-นากองท์) ในการฆ่าศัตรูจำนวน 505 ถึง 542 คนในช่วงสงครามฤดูหนาว เป็นสถิติสูงสุดตลอดกาลของบรรดาพลซุ่มยิงในสงครามใหญ่ ตามสถิติเชื่อกันว่า แฮวแฮฆ่าศัตรูเป็นจำนวน 200 ถึง 500 คนด้วยปืนซุ่มยิง นอกจากนี้เขายังใช้ปืนกลเบา Suomi KP/-31 อีกด้วย ตัวเขาเองได้เขียนบันทึกในสมุดบันทึกเกี่ยวกับสงครามฤดูหนาวว่าเขาได้ฆ่าทหารกองทัพแดงเกิน 500 นาย
ฟาโรห์เซนุสเรตที่ 1
ฟาโรห์เซนุสเรตที่ 1 เป็นฟาโรห์ที่สองของราชวงศ์สิบสองของอียิปต์ เขาปกครองตั้งแต่ ปี 2514 ถึง 1926 ปีก่อนคริสตกาล และเป็นหนึ่งในราชวงศ์ที่มีอำนาจมากที่สุดในราชวงศ์นี้ เขาเป็นบุตรชายของอาเมเนมเฮตที่ 1 และภรรยาของพระองค์ พระราชินีเนเฟอร์ติตาเนน และน้องสาวของพระองค์คือ เนเฟรู เป็นมารดาของฟาโรห์อเมเนมเฮตที่ 2 ฟาโรห์เซนุสเรตที่ 1 เป็นที่รู้จักโดยชื่อจริงของพระองค์นามว่า เคปเปอร์คาเร ซึ่งหมายความว่า "ดวงวิญญาณของเทพเรถูกสร้างขึ้น"
อิมพีเรียลไฮเนส
อิมพีเรียลไฮเนส (อังกฤษ: Imperial Highness) หรือ อิมพีเรียลไฮนิส (/ˈhʌɪnɪs/) เป็นฐานันดรศักดิ์ของสมาชิกราชวงศ์บางชั้นในญี่ปุ่น มักใช้นำพระนามเจ้าชายหรือเจ้าหญิงที่เป็นพระราชบุตรในสมเด็จพระจักรพรรดิ
ฐานันดรศักดิ์อิมพีเรียลไฮเนสมีศักดิ์สูงกว่า"รอยัลไฮเนส" "แกรนด์ดิวคัลไฮเนส", "ไฮเนส" และ "เซอรีนไฮเนส" เป็นต้น
ฟาโรห์อเมเนมเฮตที่ 2
ฟาโรห์นับเคาเร แอเมนโฮเทปที่สอง เป็นฟาโรห์ที่สามของราชวงศ์ที่ 12 ของอียิปต์โบราณ แม้ว่าเขาจะปกครองอย่างน้อย 35 ปีรัชกาลของเขาค่อนข้างคลุมเครือเช่นเดียวกับความสัมพันธ์ในครอบครัวของเขา
ซึ่งแตกต่างจากรุ่นก่อน ๆ สองรุ่นที่สร้างปิรามิดแห่งนี้ที่เมืองลิสห์ ฟาโรห์อเมเนมเฮตที่ 2 ได้เลือกไปสร้างพิรามิดที่เมืองดาห์ชูรหห์ เพื่อจุดประสงค์นี้ซึ่งเป็นสถานที่ซึ่งไม่เคยถูกใช้เป็นสุสานของพระราชวงศ์ตั้งแต่สมัยฟาโรห์สเนฟรูและพิรามิดแดง ในปัจจุบันนี้พีระมิดของฟาโรห์อเมเนมเฮตที่ 2 เดิมเรียกว่า อาเมนู-เซเคม ซึ่งเป็นที่รู้จักกันดีที่สุดในปัจจุบันว่าเป็นพิรามิดขาว ซึ่งได้รับการเก็บรักษาและขุดค้น
ฟาโรห์เซนุสเรตที่ 2
ฟาโรห์เซนุสเรตที่ 2 เป็นฟาโรห์ที่สี่ของราชวงศ์สิบสองแห่งในอียิปต์ เขาปกครองตั้งแต่ปี 1897 ถึง 1878 ปีก่อนคริสตกาล ปิรามิดของพระองค์ถูกสร้างขึ้นที่ El-Lahun ฟาโรห์เซนุสเรตที่ 2 ได้รับความสนใจอย่างมากในภูมิภาคไฟยาม โอเอซิส และเริ่มทำงานในระบบชลประทานที่กว้างขวางจากปาห์ ยุตเซฟ ผ่านทะเลสาบมออีริส ผ่านการสร้างเขื่อนที่ El-Lahun และการเพิ่มเครือข่ายของคลองระบายน้ำ
ปิรามิดถูกสร้างขึ้นรอบ ๆ กรอบของแขนรัศมีหินปูนคล้ายกับกรอบที่ใช้โดยฟาโรห์เซนุสเรตที่ 1 แทนที่จะใช้อิฐหินโคลนและหินไลมสโตน ก่อนใช้โครงสร้างอิฐโคลน ไม้วีเนียร์ หินหุ้มด้านนอกถูกล็อกด้วยกันโดยใช้แทรกประกบ
เอ็นเอ๊กซ์ที เทคโอเวอร์: ชิคาโก
เอ็นเอ๊กซ์ที เทคโอเวอร์: ชิคาโก (2017) () เป็นรายการมวยปล้ำอาชีพหลักที่ผลิตโดยดับเบิลยูดับเบิลยูอี(WWE) ภายใต้ค่ายพัฒนาทักษะเอ็นเอ๊กซ์ที และได้รับการถ่ายทอดสดทางดับเบิลยูดับเบิลยูอี เน็ตเวิร์ค โดยให้บริการแก่สมาชิก เอ็นเอ๊กซ์ที เทคโอเวอร์ครั้งนี้ ได้จัดขึ้นในวันที่ 20 พฤษภาคม ค.ศ. 2017 ณ สนามAllstate Arena ในย่านชานเมืองชิคาโกของโรสมอนต์, รัฐอิลลินอยส์
สโมสรฟุตบอลจังหวัดประจวบคีรีขันธ์ ในฤดูกาล 2560
สโมสรฟุตบอลจังหวัดประจวบคีรีขันธ์ ในฤดูกาล 2560 เป็นฤดูกาลที่ 3 ติดต่อกันของ ประจวบ ใน ไทยลีก 2. ฤดูกาลนี้ประจวบได้เข้าร่วมการแข่งขันใน ไทยลีก 2, เอฟเอคัพ และ ลีกคัพ
ลอนดอนมาราธอน
ลอนดอนมาราธอน ( หรืออีกชื่อตามชื่อผู้สนับสนุนว่า เวอร์จินมันนีย์ลอนดอนมาราธอน) เป็นการแข่งขันวิ่งระยะยาวที่จัดขึ้นที่กรุงลอนดอน สหราชอาณาจักร เป็นส่วนหนึ่งของเวิลด์มาราธอนเมเจอส์ จัดงานครั้งแรกเมื่อวันที่ 29 มีนาคม ค.ศ. 1981 และจัดขึ้นเป็นประจำทุกปี ในช่วงฤดูใบไม้ผลิ และตั้งแต่ปี ค.ศ. 2010 การแข่งขันสนับสนุนโดยเวอร์จินมันนีย์
สโมสรฟุตบอลมหาวิทยาลัยเกษตรศาสตร์ในฤดูกาล 2560
สโมสรฟุตบอลมหาวิทยาลัยเกษตรศาสตร์ในฤดูกาล 2560 เป็นฤดูกาลแรกของ เกษตรศาสตร์ ใน ไทยลีก 2. ฤดูกาลนี้เกษตรศาสตร์ได้เข้าร่วมการแข่งขันใน ไทยลีก 2, เอฟเอคัพ และ ลีกคัพ
เดอะว้าวลาว ซีซั่น1
เดอะว้าวลาว () รายการเรียลลิตี้เพื่อค้นหาสุดยอดนางแบบของประเทศลาว ผลิตรายการโดยบริษัท ว้าว แมกกาซีน โซไซตี้ จำกัด ออกอากาศทุกวันเสาร์เวลา 19.30 น. - 20.30 น. ทางช่องลาวสตาร์ "เดอะว้าวลาว ซีซั่น 1" ออกอกกาศครั้งแรกวันที่ 10 กันยายน พ.ศ. 2559 โดยมีโค้ชนำโดย อานุถา ลาดชะวงเลา, มะยุลี จันทะลังสี, สุดาพอน สีไพพัก ในสัปดาห์ที่ 1 ผู้เข้าแข่งขัน 12 คนสุดท้ายในมาเดินแบบให้ทั้ง 3 แองเจิ้ลดู และให้ทั้ง 3 แองเจิ้ลเลือกผู้เข้าแข่งขันเข้าทีม โดยเข้าได้ทีมละ 4 คน ซึ่งผลเป็นดังนี้
และในช่วงท้ายรายการ พิธีกรได้ให้แต่ละทีมส่งตัวแทนมาจับซองคำสั่งพิเศษจากเคลียร์ โดยทีมเบลส่งลินดา ทีมเลดี้ส่งศร ทีมนุถาส่งปุ๊กกี้ โดยลินดาและศร จับได้คำสั่งทีมเปลี่ยนทีมหรือไม่เปลี่ยนก็ได้ ทั้งสองจึงไม่เปลี่ยน แต่ปุ๊กกี้จับได้คำสั่งที่ต้องเปลี่ยนทีม ปุ๊กกี้จึงเปลี่ยนทีมกับหมี่ลูกทีมของแองเจิ้ลเบล จึงทำให้สมาชิกของทีมยกเว้นทีมเลดี้เปลี่ยนเป็นดังนี้
สัญลักษณ์สี
ปลาตะเกียง
ปลาตะเกียง ()เป็นปลาทะเลลึกเล็กมีจำนวน 246 ชนิดใน 33 สกุลและพบได้ในมหาสมุทรทั่วโลกพวกมันถูกตั้งชื่อตามความสามารถในการเรืองแสงของมัน จากการสุ่มตัวอย่างตรวจสอบปลาให้ทะเลลึกนั้นพบว่ามันมีจำนวนมากถึง 65% ของสายพันธุ์ปลาทะเลลึกทั้งหมด หรือก็คือมันเป็นสัตว์มีกระดูกสันหลังที่กระจายพันธุ์นอยู่อย่างแพร่หลายและมีประชากรมากที่สุดและยังมีบทบาททางนิเวศวิทยาที่สำคัญอย่างมากในฐานะของเหยื่อของสิ่งมีชีวิตขนาดใหญ่ เช่นหมึกกล้วยและเพนกวินราชาถึงแม้ว่ามันจะมีสายพันธุ์และจำนวนที่เยอะแต่กลับมีการทำประมงปลาชนิดนี้แค่ที่อ่าวโอมานและแอฟริกาใต้เท่านั้น
ปลาตะเกียงจะมีรูปร่างที่เรียวเล็กมีเกล็ดเล็กๆสีขาวปกคลุมหัวค่อนข้างกลมและมีดวงตาทรงกลมขนาดใหญ่มีขากรรไกรขนาดเล็กที่ประกบติดกันได้ดีมีฟันชุดเล็กที่ขากรรไกรบนและล่าง มีครีบขนาดเล็กแต่บางชนิดก็มีครีบหลังที่ยาว พวกมันมีถุงลมที่เต็มไปด้วยไขมันเพื่อใช้ในสถานที่ๆมีแรงกดดันสูง
มันมีอวัยวะผลิตแสง(photophores)ซึ่งจะจัดเรียกต่างกันไปตามชนิดและเพศของพวกมันซึ่งเพศผู้จะอยู่อยู่เหนือห่างเพศเมียจะอยู่ใต้หางส่วนแบบตามชนิดก็จะมีแบบที่ใต้ท้อง,ด้านบนลำตัวหรือบนหัวบริเวณใกล้เคียงกับดวงตา ซึ่งอวัยวะผลิตแสงเหล่านี้จะผลิตแสงที่มีสีฟ้า,สีเขียวหรือสีเหลืองอ่อน
ปลาตะเกียงส่วนมากมักเป็นปลาขนาดเล็กประมาณ 2 ถึง 30 เซนติเมตร (0.79 ถึง 11.81 นิ้ว) ซึ่งส่วนใหญ่พวกมันจะมีขนาดไม่เกินมี 15 ซม. (5.9 นิ้ว) ปลาตะเกียงที่อยู่น้ำตื้นจะมีสีผิวเป็นสีฟ้า,สีเขียวหรือสีน้ำเงิน
แต่ที่อยู่ในทะเลลึกจะมีสีน้ำตาลจนถึงสีดำและปลาตะเกียงนั้นเป็นปลาที่มีประชาการเยอะมากในสายพันธุ์ของสัตว์มีกระดูกสันหลัง
โดยปกติแล้วช่วงตอนกลางวันพวกมันจะอยู่บริเวณน้ำลึกประมาณ300 และ 1,500 เมตร (980 และ 4,920 ฟุต) แต่พอตกเย็นพวกมันจะขึ้นมาอยู่ที่บริเวณน้ำลึกระหว่าง 10 ถึง 100 เมตร (33 และ 328 ฟุต)เพื่อหลบหนีการไล่ล่าจากนักล่าอีกทั้งเพื่อมาหาอาหารเช่นแพลงค์ตอน พอเริ่มเช้าพวกมันก็จะกลับลงไปที่ทะเลลึกเหมือนเดิม
ความหลากหลายของรูปแบบการย้ายถิ่นเกิดขึ้นแค่กับบางชนิดเท่านั้นปลาตะเกียงที่อาศัยอยู่ลึกมากๆอาจไม่มีการโยกย้ายใด ๆ ในขณะที่บางชนิดอาจทำเช่นนั้นเป็นระยะ ๆ รูปแบบการย้ายนั้นอาจจะขึ้นกับช่วงอายุ,เพศและฤดู
การเรียงตัวของอวัยวะเรืองแสง(photophores)นั้นจะแตกต่างกันตามชนิดซึ่งนั้นทำให้สื่อสารและหาคู่ผสมพันธุ์ได้ อีกทั้งพวกมันยังสามารถใช้แสงในการลวงตานักล่าได้ด้วยการควบคุมความสว่างของแสงนั้นให้เข้ากับสภาพแวดล้อมนั้นเอง
ปลาตะเกียงนั้นเป็นแหล่งอาหารที่สำคัญต่อระบบนิเวศเป็นอย่างมากและยังเป็นจุดเชื่อมโยงที่สำคัญในห่วงโซ่อาหารซึ่งมันจะเป็นเหยือของวาฬ,โลมา,ฉลาม,นกทะเลและอื่นๆอีกมากโดยปกติแล้วพวกมันกินแพลงค์ตอนเป็นอาหารแต่จากการศึกษาสำไส้ของพวกมันได้พบว่าพวกมันกินพลาสติกหรือขยะที่มนุษย์ทิ้งลงมาในทะเลอีกด้วย
ในช่วงสงครามโลกครังที่2ทหารได้มีการสำรวจทะเลลึกผ่านคลื่นโซนาร์จึงได้พบกลุ่มของสิ่งมีชีวิตขนาดใหญ่ที่ระดับความลึก 300-500เมตรซึ่งนั้นก็คือฝูงของปลาตะเกียงซึ่งมาพวกมันกำลังจะมากินแพลงค์ตอนในเวลาเย็น
จากการสำรวจชนิดและสายพันธุ์ปลาทะเลลึกพบว่าพวกมันนั้นเป็น65%ของชนิดสายพันธุ์ปลาทะเลลึกทั้งหมดที่ค้นพบจึงทำให้กล่าวได้ว่ามันเป็นสัตว์มีกระดูกสันหลังที่มีการกระจ่ายพันธุ์ได้แพร่หลายในสถานที่ต่างๆมากที่สุดซึ่งน้ำหนักโดยรวมของการประมงที่สามารถจับปลาชนิดนี้ได้นั้นมีน้ำหนักมากถึง550-660 ล้านเมตริกตัน
สำนักงานบริหารนโยบายของนายกรัฐมนตรี
สำนักงานบริหารนโยบายของนายกรัฐมนตรี ( , ชื่อย่อ: PMDU) หน่วยงานของรัฐที่ไม่ใช่ส่วนราชการ รัฐวิสาหกิจ หรือองค์การมหาชนใน สำนักเลขาธิการคณะรัฐมนตรี และอยู่ภายใต้การบังคับบัญชาของ นายกรัฐมนตรี
สำนักงานบริหารนโยบายของนายกรัฐมนตรีหรือ พีเอ็มดียู จัดตั้งขึ้นเมื่อวันที่ 22 เมษายน พ.ศ. 2560 ตาม ระเบียบสำนักนายกรัฐมนตรี ว่าด้วยสำนักงานบริหารนโยบายของนายกรัฐมนตรี พ.ศ. ๒๕๖๐ โดยก่อนหน้านั้นสำนักงานแห่งนี้เคยอยู่ใน สำนักเลขาธิการนายกรัฐมนตรี ตามคำสั่งหัวหน้าคณะรักษาความสงบแห่งชาติ ที่ ๓/๒๕๖๐ ลงวันที่ ๑๗ มกราคม ๒๕๖๐ ต่อมาได้มีการโอนย้ายสำนักงานแห่งนี้มาอยู่ในสำนักเลขาธิการคณะรัฐมนตรีตามคำสั่งหัวหน้าคณะรักษาความสงบแห่งชาติ ที่ ๑๘/๒๕๖๐ ลงวันที่ ๓๑ มีนาคม ๒๕๖๐
สำนักงานพีเอ็มดียูมีอำนาจและหน้าที่ดังต่อไปนี้
(๑) รับผิดชอบงานวิชาการและธุรการให้แก่ คณะกรรมการบริหารราชการแผ่นดินตามกรอบการปฏิรูปประเทศ ยุทธศาสตร์ชาติ และการสร้างความสามัคคีปรองดอง (ป.ย.ป.) เลขานุการ ป.ย.ป. คณะกรรมการบริหารราชการแผ่นดินเชิงยุทธศาสตร์ รวมตลอดทั้งคณะกรรมการกลั่นกรองอื่น ทั้งนี้ ตามที่นายกรัฐมนตรีมอบหมาย
(๒) ประสานงาน เร่งรัด ติดตาม และประเมินผลความก้าวหน้าในการดำเนินงานส่วนราชการ รัฐวิสาหกิจ และหน่วยงานอื่นของรัฐ เพื่อดำเนินการให้เป็นไปตามนโยบายของรัฐบาล มติของ ป.ย.ป. คณะกรรมการบริหารราชการแผ่นดินเชิงยุทธศาสตร์ รวมตลอดทั้งคณะกรรมการกลั่นกรองอื่น ทั้งนี้ ตามที่นายกรัฐมนตรีมอบหมาย
(๓) วิเคราะห์และเสนอแนะแนวทางหรือมาตรการในการขับเคลื่อนนโยบายของรัฐบาล หรือมติของ ป.ย.ป. คณะกรรมการบริหารราชการแผ่นดินเชิงยุทธศาสตร์ รวมตลอดทั้งคณะกรรมการกลั่นกรองอื่น ทั้งนี้ ตามที่นายกรัฐมนตรีมอบหมาย
(๔) กลั่นกรอง วิเคราะห์ และเสนอความเห็นต่อคณะกรรมการบริหารราชการแผ่นดินเชิงยุทธศาสตร์ เกี่ยวกับเรื่องที่จะเสนอต่อ ป.ย.ป. เพื่อพิจารณา หรือตามที่นายกรัฐมนตรีมอบหมาย
(๕) สร้างความรับรู้และความเข้าใจที่ถูกต้องเกี่ยวกับการดำเนินภารกิจเชิงยุทธศาสตร์และเชิงพื้นที่
(๖) หน้าที่และอำนาจอื่นตามมติ ป.ย.ป. หรือมติคณะกรรมการบริหารราชการแผ่นดินเชิงยุทธศาสตร์ หรือตามที่นายกรัฐมนตรีมอบหมาย
ตามข้อ ๘ ของระเบียบสำนักนายกรัฐมนตรีฉบับนี้ได้กำหนดให้มี คณะกรรมการบริหารสำนักงาน คณะหนึ่งประกอบไปด้วย
(๑) ผู้อำนวยการ เป็นประธานกรรมการ
(๒) รองผู้อำนวยการ เป็นรองประธานกรรมการ
(๓) ผู้ช่วยผู้อำนวยการซึ่งผู้อำนวยการแต่งตั้งจำนวนไม่เกินหกคน และผู้ทรงคุณวุฒิซึ่งนายกรัฐมนตรีแต่งตั้งตามที่เห็นสมควร เป็นกรรมการบริหาร
(๔) ผู้ปฏิบัติงานคนหนึ่งในสำนักงาน เป็นเลขานุการและผู้ปฏิบัติงานในสำนักงานอีกสองคนเป็นผู้ช่วยเลขานุการ
วันที่ 2 พฤษภาคม พ.ศ. 2560 คณะรัฐมนตรีได้มีมติแต่งตั้งกรรมการผู้ทรงคุณวุฒิจำนวน 6 คนตามข้อ ๘ แห่ง ระเบียบสำนักนายกรัฐมนตรีว่าด้วยสำนักงานบริหารนโยบายของนายกรัฐมนตรี พ.ศ. ๒๕๖๐ ดังต่อไปนี้
(๑) นายชวลิต ชูขจร
(๒) พลตรี นิมิตต์ สุวรรณรัฐ
(๓) นางมิ่งขวัญ วิชยารังสฤษดิ์
(๔) นางสาววิบูลย์ลักษณ์ ร่วมรักษ์
(๕) นายสมศักดิ์ โชติรัตนะศิริ
(๖) นายสุพศิน สุเมธิวิทย์
วันที่ ๑๖ กุมภาพันธ์ ๒๕๖๑ คำสั่งนายกรัฐมนตรี ที่ ๗/๒๕๖๑ ได้มีคำสั่งแต่งตั้งรองผู้อำนวยการ ที่ปรึกษาสำนักงาน ผู้ช่วยอำนวยการและผู้ทรงคุณวุฒิ ดังต่อไปนี้
(๑) พลเรือเอก ประสาน สุขเกษตร
(๒) นางสาวตรีดาว อภัยวงศ์
(๓) นายธีรศานต์ สหัสสพาศน์
(๔) นายอลงกรณ์ ทาอุบล
แกรนด์ดิวคัลไฮเนส
แกรนด์ดิวคัลไฮเนส () หรือ แกรนด์ดิวคัลไฮนิส (/ˈhʌɪnɪs/) เป็นฐานันดรศักดิ์ของสมาชิกราชวงศ์บางชั้นในทวีปยุโรป มักใช้นำพระนามเจ้าชายหรือเจ้าหญิงที่เป็นพระราชบุตรในสมเด็จพระราชาธิบดี,สมเด็จพระราชินีนาถ,สมเด็จพระจักรพรรดิ
ฐานันดรศักดิ์แกรนด์ดิวคัลไฮเนสมีศักดิ์ต่ำกว่า "อิมพีเรียลไฮเนส" "รอยัลไฮเนส" แต่สูงกว่า "ไฮเนส" และ "เซอรีนไฮเนส" เป็นต้น
ฐานันดรศักดิ์แกรนด์ดิวคัลไฮเนสมักพบในพระราชวงศ์ของจักรวรรดิเยอรมันและจักรวรรดิออสเตรีย-ฮังการี
ไฮเนส
ไฮเนส () หรือ ไฮนิส (/ˈhʌɪnɪs/) เป็นฐานันดรศักดิ์ของสมาชิกราชวงศ์บางชั้นในทวีปยุโรป มักใช้นำพระนามเจ้าชายหรือเจ้าหญิงที่เป็นพระราชบุตรในสมเด็จพระราชาธิบดีหรือสมเด็จพระราชินีนาถ หรือพระราชบุตรในเจ้าชายและเจ้าหญิง
ฐานันดรศักดิ์ไฮเนสมีศักดิ์ต่ำกว่า "อิมพีเรียลไฮเนส" , "รอยัลไฮเนส" , "แกรนด์ดิวคัลไฮเนส" แต่สูงกว่า "เซอรีนไฮเนส" เป็นต้น
สารานุกรม หรือพจนานุกรมอันเป็นระบบว่าด้วยวิทยาศาสตร์ ศิลปกรรม และหัตถกรรมระบุว่าฐานันดรศักดิ์ "รอยัลไฮเนส" ใช้ครั้งแรกเมื่อพระคาร์ดินัล-อินฟันเตแฟร์ดีนันด์แห่งออสเตรีย พระราชโอรสพระองค์เล็กในพระเจ้าเฟลีเปที่ 3 แห่งสเปน เสด็จเยี่ยมวิกตอร์ อามาเดอุสที่ 1 ดยุกแห่งซาวอย ในระหว่างการเสด็จเยือนกลุ่มประเทศแผ่นดินต่ำ และท่านไม่ให้ดยุกเรียกท่านว่า "ไฮเนส" แต่ให้เรียกว่า "รอยัลไฮเนส" จึงถือว่า รอยัลไฮเนส มีบันทึกว่าใช้ครั้งแรกในปี ค.ศ. 1633
เมื่อแปลพระนามพระบรมวงศานุวงศ์ไทยเป็นภาษาอังกฤษ ราชบัณฑิตยสถานกำหนดให้ "ไฮเนส" เป็นคำนำพระนามาภิไธยและพระนามของพระบรมวงศานุวงศ์ที่มีพระอิสริยยศและสกุลยศชั้นพระวรวงศ์เธอ พระองค์เจ้า เช่น พระวรวงศ์เธอ พระองค์เจ้าวิมลฉัตร ให้เขียนเป็นภาษาอังกฤษว่า Her Highness Princess Vimolchatra เป็นต้น
รัฐบาลทหารสหรัฐแห่งหมู่เกาะฟิลิปปินส์
รัฐบาลทหารสหรัฐอเมริกาแห่งหมู่เกาะฟิลิปปินส์ จัดตั้งขึ้นเมื่อเมื่อวันที่ 14 สิงหาคม พ.ศ. 2441 สองวันหลังจากการยึดกรุงมะนิลาสหรัฐอเมริกาได้จัดตั้งรัฐบาลทหารขึ้นในหมู่เกาะฟิลิปปินส์โดยมีนายพล เมอร์ริตต์ ทำหน้าที่เป็นผู้ว่าการทหารในระหว่างการปกครองของทหาร (พ.ศ. 2441-2442) ผู้บัญชาการทหารสหรัฐอเมริกาได้ควบคุมฟิลิปปินส์ภายใต้อำนาจของประธานาธิบดีสหรัฐอเมริกาในฐานะผู้บัญชาการทหารสูงสุดแห่งกองทัพสหรัฐ หลังจากได้รับการแต่งตั้งจากผู้ว่าการพลเรือน
แอดนา เชฟฟี เป็นผู้ว่าราชการจังหวัดสุดท้าย ตำแหน่งผู้ว่าราชการจังหวัดถูกยุบในเดือนกรกฎาคม ปี 2445 หลังจากที่ผู้ว่าการพลเรือนทั่วไปกลายเป็นผู้มีอำนาจจัดการในหมู่เกาะฟิลิปปินส์
เซอรีนไฮเนส
เซอรีนไฮเนส () หรือ เซอรีนไฮนิส (/ˈhʌɪnɪs/) เป็นฐานันดรศักดิ์ของสมาชิกราชวงศ์บางชั้นในทวีปยุโรป มักใช้นำพระนามเจ้าชายหรือเจ้าหญิงที่เป็นพระราชบุตรในเจ้าฟ้าชายหรือเจ้าฟ้าหญิง
ฐานันดรศักดิ์รอยัลไฮเนสมีศักดิ์ต่ำกว่า "อิมพีเรียลไฮเนส" "รอยัลไฮเนส" "แกรนด์ดิวคัลไฮเนส" และ "ไฮเนส" เป็นต้น
เมื่อแปลพระนามพระบรมวงศานุวงศ์ไทยเป็นภาษาอังกฤษ ราชบัณฑิตยสถานกำหนดให้ "เซอรีนไฮเนส" เป็นคำนำพระนามาภิไธยและพระนามของพระบรมวงศานุวงศ์ที่มีพระอิสริยยศและสกุลยศชั้นหม่อมเจ้า เช่น หม่อมเจ้าชาตรีเฉลิม ยุคล ให้เขียนเป็นภาษาอังกฤษว่า His Serene Highness Prince Chatrichalerm Yukol เป็นต้น
แผ่นดินไหวใน พ.ศ. 2560
แผ่นดินไหวใน พ.ศ. 2560 แสดงเนื้อหาเฉพาะแผ่นดินไหวขนาด 6 แมกนิจูดขึ้นไป และแผ่นดินไหวที่มีขนาดต่ำกว่า 6 ที่สร้างความเสียหาย มีผู้บาดเจ็บเสียชีวิต หรือมีความโดดเด่นอื่น วันเวลาทั้งหมดแสดงในรูปแบบเวลาสากลเชิงพิกัด (UTC) ความรุนแรงสูงสุดแสดงตามมาตราเมร์กัลลี และใช้แหล่งที่มาจากฐานข้อมูล "ShakeMap" ของสำนักงานสำรวจธรณีวิทยาแห่งสหรัฐ (USGS)
"สังเกตว่าจำนวนแผ่นดินไหวที่ตรวจพบเพิ่มขึ้นนั้นไม่จำเป็นต้องแสดงว่ามีแผ่นดินไหวเพิ่มขึ้นโดยตัวเอง การเพิ่มขึ้นของประชากร การกระจายถิ่นที่อยู่และความก้าวหน้าของเทคโนโลยีตรวจจับแผ่นดินไหวล้วนเป็นปัจจัยให้มีการบันทึกจำนวนแผ่นดินไหวเพิ่มขึ้นตามกาลทั้งสิ้น ตำนานแผ่นดินไหวของสำนักสำรวจธรณีวิทยาสหรัฐอเมริกามีสารสนเทศเพิ่มเติม"
สำหรับประเทศไทย สามารถดูกราฟรายงานแผ่นดินไหวอัตโนมัติได้ที่ สถานีตรวจแผ่นดินไหวอัตโนมัติ สำนักเฝ้าระวังแผ่นดินไหว กรมอุตุนิยมวิทยา และรายงานแผ่นดินไหวภายในประเทศได้ที่ รายงานแผ่นดินไหวภายในประเทศและใกล้เคียง
สำหรับวันที่แน่นอนและการเกิดแผ่นดินไหวสามารถเข้าชมได้ที่ แผนที่แสดงแผ่นดินไหวแบบเรียลไทม์
พีระพงษ์ เรือนนินทร์
พีระพงษ์ เรือนนินทร์ เป็นนักฟุตบอลชาวไทย ปัจจุบันเล่นเป็นผู้เล่นตำแหน่งผู้รักษาประตูให้กับพีทีที ระยองใน ไทยลีก 
พีระพงษ์ เรือนนิทร์ มีชื่อเล่นว่า "เอิร์น" เกิดเมื่อวันที่ 14 กันยายน พ.ศ. 2538 ที่ กรุงเทพมหานคร เป็นบุตรของนายไพบูลย์ เรือนนินทร์และ นางนงลักษณ์ เรือนนินทร์
จบชั้นมัธยมศึกษาปีที่ 6 จากโรงเรียนเทพศิรินทร์
พีระพงษ์ เรือนนินทร์ มือกาววัย 21 ปี ได้ย้ายมาพิสูจน์ตัวเองในไทยลีก กับ นครราชสีมา มาสด้า เอฟซี หลังจากครั้งหนึ่งเขาเคยได้ชื่อว่าเป็น เยาวชนฝึกหัดของ บุรีรัมย์ ยูไนเต็ด
พีระพงษ์เป็นชาวจังหวัดกรุงเทพมหานคร เริ่มต้นเล่นฟุตบอลจากตำแหน่งกองหลัง ก่อนเปลี่ยนมาเป็น นายทวาร ช่วง ม.2 จากนั้นเขาตระเวนคัดตัว จนได้เข้ามาเป็นเยาวชนของทีมปราสาทสายฟ้า และย้ายไปเรียน ม.ปลาย ที่โรงเรียนภัทรบพิตร จ.บุรีรัมย์
หลังจากจบชั้น ม.4 เขาเกิดอาการโฮมซิก เลยตัดสินใจย้ายกลับมาใช้ชีวิตเมืองหลวง และเข้าเรียนต่อที่โรงเรียนเทพศิรินทร์ จนจบ ม.6 ผ่านสมรภูมิจตุรมิตรสามัคคี และรายการฟุตบอลขาสั้นระดับประเทศมาแล้ว
ฟอร์มการเซฟยอดเยี่ยมทำให้ บางกอก เอฟซี ดึงเขาไปร่วมทีมทันทีที่เรียนจบ ช่วงแรก พีระพงษ์ ถูกปล่อยตัวให้ ม.รังสิต ยืมใช้งาน ต่อมา เขาสามารถก้าวขึ้นมาทดแทน วรวุฒฺ ศรีสุภา (แก้วผูก) อดีตรุ่นพี่รั้วแม่รำเพยที่ย้ายออกไป ตลอด 2 ฤดูกาลที่อยู่กับบางกอก เอฟซี
เคยมีชื่อติดทีมชาติไทย รุ่นอายุไม่เกิน 19 ปี, 21 ปี ล่าสุด พีระพงษ์ มีชื่อเป็นหนึ่งในผู้รักษาประตูทีมชาติรุ่นอายุไม่เกิน 23 ปี
Princess Hours Thailand รักวุ่น ๆ เจ้าหญิงจอมจุ้น
รักวุ่น ๆ เจ้าหญิงจอมจุ้น ชื่อภาษาอังกฤษ Princess Hours Thailand แนว โรแมนติก คอมเมดี้ ซีรีส์รีเมคอันโด่งดังจากประเทศเกาหลี เค้าโครงเรื่องจากการ์ตูนชื่อดังของนักเขียน ปาร์ค ซู ฮี รีเมคจากซีรีส์เกาหลีPrincess Hours เจ้าหญิงวุ่นวายกับเจ้าชายเย็นชา สร้างโดย บริษัท ทรูวิชั่นส์ กรุ๊ป จำกัด [TrueVisions Original Pictures] ผลิตโดย บริษัท เฮโล โปรดักส์ชั่น จำกัด กำกับการแสดงโดย ศุทธสิทธิ์ เดชอินทรนารักษ์ บทโทรทัศน์โดย ณัฐพจน์ พจน์จำเนียร ณัฐมล แพถนอม โปรดิวเซอร์โดย อนันดา เอเวอริ่งแฮม และนภัสริญญ์ พรหมพิลา 
นำแสดงโดย เศรษฐพงศ์ เพียงพอ, อังศุมาลิน สิรภัทรศักดิ์เมธา, สเตฟาน สายชล ปารเนียส, ธันย์ชนก ฤทธินาคา ออกอากาศทุกวันจันทร์–อังคาร 20:00–21:00 น. เริ่มตอนแรก วันอังคารที่ 25 เมษายน พ.ศ. 2560− วันจันทร์ 3 กรกฎาคม พ.ศ. 2560 ทางช่องทรูโฟร์ยู
คะนิ้ง (แพตตี้ อังศุมาลิน) เด็กธรรมดาสุดเปิ่นที่ต้องตกกระไดพลอยโจนมาแต่งงานอภิเษกสมรสกับ องค์ชายอินทร์ (เต๋า เศรษฐพงศ์ เพียงพอ) รัชทายาทสุดหล่อที่แสนจะเย็นชา ซึ่งเหตุผลนั้นเป็นเพราะสัญญาของคุณปู่และพระอัยยิกาที่หมั้นหมายกันไว้ให้ทั้งคู่ได้แต่งงานกัน เพื่อสืบสันตติวงศ์และความมั่นคงของราชวงศ์
เจ้าชายคอนสตันตินแห่งเนเธอร์แลนด์
เจ้าชายคอนสตันตินแห่งเนเธอร์แลนด์ () เป็นพระราชโอรสพระองค์สุดท้อง ในอดีตสมเด็จพระราชินีนาถเบียทริกซ์ กับ เจ้าชายเคลาส์แห่งเนเธอร์แลนด์ และเป็นพระราชอนุชา ในสมเด็จพระราชาธิบดีวิลเลม-อเล็กซานเดอร์แห่งเนเธอร์แลนด์ รัชกาลปัจจุบัน ทรงอยู่ในลำดับที่ 4 ของการสืบราชสันตติวงศ์ ทรงอภิเษกสมรสกับ เพทร่า เลาเรนทีน บริงคโฮร์สต์ ชาวดัตช์ มีพระธิดา 2 พระองค์ และพระโอรส 1 พระองค์
เจ้าชายคอนสตันตินประสูติเมื่อวันที่ 11 ตุลาคม พ.ศ. 2512 ณ โรงพยาบาลมหาวิทยาลัยอูเครก เป็นพระราชโอรสพระองค์เล็กใน สมเด็จพระราชินีนาถเบียทริกซ์แห่งเนเธอร์แลนด์ กับ เจ้าชายเคลาส์แห่งเนเธอร์แลนด์ เป็นพระราชอนุชาใน สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ กับ เจ้าชายฟริโซแห่งออเรนจ์-นัสเซา เมื่อแรกประสูติทรงอยู่ในลำดับที่ 4 ในการสืบราชสันตติวงศ์ ปัจจุบันทรงอยู่ในลำดับที่ 4 (เนื่องจากเจ้าชายฟรีโซพระเชษฐาสิ้นพระชนม์จึงทรงถูกขยับเลื่อนอันดับ)
พระองค์ทรงเสกสมรสกับ นางสาวเพตรา ลอเรนทีน บริงคโฮร์สต์ ต่อมาได้รับพระอิสริยยศเป็น เจ้าหญิงลอเรนทีนแห่งเนเธอร์แลนด์ พระชายา มีพระโอรส-ธิดา รวม 3 พระองค์
รายนามนายกสภาจุฬาลงกรณ์มหาวิทยาลัย
ด้านล่างนี้คือรายนามนายกสภาจุฬาลงกรณ์มหาวิทยาลัย